cyanic-selkie/wikianc huggingface dataset:
മാരണം
ചെയ്യുന്ന രീതി
കാളീപൂജയിലൂടെയാണ് മാരണകർമം നടത്തുന്നത്. മങ്ങിയ നിറമുള്ള പൂക്കളാണ് പൂജയ്ക്കുപയോഗിക്കേണ്ടത്. വീടിന്റെ അഗ്നികോണിനഭിമുഖമായി ഇരുന്നുകൊണ്ട് കറുത്തവാവ്, കറുത്തപക്ഷത്തിലെ പഞ്ചമി, അഷ്ടമി എന്നീ ദിവസങ്ങളിലും ഞായർ, ശനി, ചൊവ്വ എന്നീ ദിവസങ്ങളിലും മാരണം ചെയ്യാവുന്നതാണ് എന്നാണ് വിശ്വാസം. കരിങ്ങാലിച്ചമത കടുക്കെണ്ണയിൽ മുക്കി ഹോമിക്കുകയാണ് ചെയ്യേണ്ടത്.
മാരണം ചെയ്യുമ്പോൾ കഴുതപ്പല്ലുകൊണ്ട് നിർമിച്ച ജപമാല ഉപയോഗിക്കുകയും പോത്തിൻ തോലിലിരിക്കുകയും ചെയ്യണം എന്ന് വിശ്വാസമുണ്ട്. മന്ത്രവാദത്തിലെ ഷഡ്‌കർമ്മങ്ങളിൽ കളം വരയ്ക്കൽ ഒരു പ്രധാന ഭാഗമാണ്. പക്ഷേ മാട്ടൂട്ട് മാരണം, ദോഷപ്പണി എന്നീ പേരുകളിൽ അറിയപ്പെടുന്ന ദുർമന്ത്രവാദക്രീയകൾക്ക് കളം വരയ്ക്കാറില്ല.
സംസ്കാരത്തിൽ
മലയാളത്തിൽ അപകടകരമായ വസ്തുക്കളെയും മറ്റും മാരണം എന്ന് വിശേഷിപ്പിക്കാറുണ്ട്. വധിക്കുവാനുള്ള മന്ത്രം സംബന്ധിച്ചുള്ള വിശ്വാസം വിവിധ സംസ്കാരങ്ങളിൽ നിലവിലുണ്ട്. ജപ്പാനിൽ ഇത്തരം മന്ത്രവാദത്തെപ്പറ്റിയുള്ള അദ്ധവിശ്വാസം നിലവിലുണ്ടായിരുന്നു. ഇത്തരം മന്ത്രവാദം ഇന്റർനെറ്റിലൂടെ വിൽക്കുന്നവർ പോലുമുണ്ട്.
സാഹിത്യത്തിൽ
ഈ വിശ്വാസത്തിൽ നിന്ന് അകന്നു നിൽക്കണം എന്ന് ഉപദേശിക്കുന്ന ഇസ്ലാമികഗ്രന്ഥങ്ങളുണ്ട്. ഐതിഹ്യമാലയിൽ തേവലശേരി നമ്പി എന്നയാളെപ്പറ്റിയുള്ള അതിശയോക്തിപരമായ വിവരണങ്ങളിൽ ഇദ്ദേഹത്തിന് മറ്റു മന്ത്രവിദ്യകളിൽ എന്ന പോലെ മാരണത്തിലും പ്രാവീണ്യമുണ്ടായിരുന്നു എന്ന് പറയുന്നുണ്ട്.
ഖുറാനിലെ പതിനഞ്ചാമദ്ധ്യായത്തിലും (ഹിജ്റ്), പതിനേഴാമദ്ധ്യായത്തിലും (ഇസ്റാഅ്),  ഇരുപത്താറാമദ്ധ്യായത്തിലും (ശുഅറാ)  മാരണത്തെപ്പറ്റി പ്രതിപാദിക്കുന്നുണ്ട്. ഹദീസുകളിലും (ബുഖാരി. 4. 51. 28) മാരണം വർജ്ജിക്കപ്പെടേണ്ട മഹാപാപമായി വിവരിക്കുന്നുണ്ട്. മാരണം എന്ന വാക്ക് ഖുർആന്റെ മലയാളതർജ്ജമയിൽ ഉപയോഗിക്കുന്നത് മന്ത്രവാദം എന്ന അർ‌ത്ഥത്തിലാണ്.
വിവിധ സാഹിത്യ കൃതികളിലും മരണമുണ്ടാക്കുന്ന മന്ത്രങ്ങളെപ്പറ്റി പ്രതിപാദിക്കപ്പെട്ടിട്ടുണ്ട്.
അവലംബം
വർഗ്ഗം:മന്ത്രവാദം
വലിയ അരയന്നക്കൊക്ക്
അരയന്നക്കൊക്കുകളുടെ കൂട്ടത്തിൽ ഏറ്റവുമധികം കാണാറുള്ള ഇനമാണ് വലിയ അരയന്നക്കൊക്ക് അഥവാ വലിയ പൂനാര അഥവാ നീർനാര (ഇംഗ്ലീഷിൽ Greater Flamingo എന്നറിയപ്പെടുന്ന ഇവയുടെ ശാസ്ത്രീയ നാമം Phoenicopterus roseus എന്നാണ്). രാജഹംസങ്ങളുമായി ബന്ധമില്ലെങ്കിൽ കൂടിയും വലിയ രാജഹംസം   എന്ന പേരിലും ഇംഗ്ലീഷ് നാമമായ ഫ്ലമിംഗോ എന്ന പേരിൽ തന്നെയും അറിയപ്പെടാറുണ്ട്. ആഫ്രിക്ക, ഇന്ത്യയുടേയും പാകിസ്താന്റേയും തീരങ്ങൾ, തെക്കുകിഴക്കൻ ഏഷ്യ, യൂറോപ്പ് എന്നിവിടങ്ങളിൽ ഇവയെ കാണാൻ സാധിക്കും. നൂറിലധികം വരുന്ന കൂട്ടമായി ദേശാടനം ചെയ്യുന്ന ഇവ ഒരു രാത്രി കൊണ്ട് അറുനൂറിൽപ്പരം കിലോമീറ്ററുകൾ പറക്കാറുണ്ട്.
ആവാസ വ്യവസ്ഥയും ആഹാരവും
ഉപ്പിന്റെ അംശമുള്ള തണ്ണീർത്തടങ്ങളിലും ചതുപ്പ് നിലങ്ങളിലും ഒഴുക്ക് കുറഞ്ഞ വെള്ളക്കെട്ടുകളിലുമാണ് നീർനാരകളെ കണ്ടുവരുന്നത്. നീളമേറിയ കാലുകൾ കൊണ്ട് ചെളിയും മണ്ണും ഇളക്കി മറിച്ച് വെള്ളത്തിനടിയിലെ കൊഞ്ച്, ഞണ്ട്, ചെറു മീനുകൾ, നീലയും പച്ചയും ആൽഗകൾ, നത്തക്കക്ക, കല്ലുമ്മേക്കായ, ജലപ്രാണികളും ലാർവകളും തുടങ്ങിയവ ഇവ ആഹാരമാക്കുന്നു. തല വെള്ളത്തിലേക്ക് താഴ്ത്തി വെള്ളമുൾപ്പടെ ആഹാരത്തെ വായിലാക്കി വെള്ളം കൊക്കുകൾക്കിടയിലൂടെ പുറത്തേക്കൊഴുക്കി വിട്ടാണ് ഇവയുടെ ഇരപിടുത്തം. മറ്റു പക്ഷികളിൽ നിന്ന് വ്യത്യസ്തമായി കൊക്കിന്റെ മുകൾഭാഗം ചലിപ്പിക്കാൻ കഴിവുള്ള പക്ഷികളാണ് നീർനാരകൾ.
ശരീരപ്രകൃതി
നീളമുള്ള കാലുകളും കഴുത്തുമുള്ള പക്ഷിയാണ് നീർനാരകൾ. സാധാരണയായി ഇവയുടെ തൂവലുകൾ മറ്റു അരയന്നക്കൊക്കുകളെപ്പോലെ തന്നെ പിങ്ക് നിറം കലർന്ന വെളുപ്പാണ്. ചിറകുകളിലെ തൂവലുകൾ കടും പിങ്കോ ചുവപ്പോ ആയി കാണാം. ചിറകറ്റത്തെ പ്രാഥമിക, ദ്വിതീയ ശ്രേണികളിലുള്ള തൂവലുകൾ കറുപ്പായിരിക്കും. പിങ്കുനിറത്തിൽ കാണപ്പെടുന്ന കൊക്കിന്റെ അഗ്രഭാഗത്തും കറുപ്പു നിറം കലർന്നതായി കാണാം. കാലുകൾ പൂർണ്ണമായി പിങ്ക് നിറമുള്ളതാണ്. പ്രായപൂർത്തിയെത്തിയ നീർനാരയ്ക്ക് 120 മുതൽ 180 സെന്റിമീറ്റർ വരെ നീളവും 2 മുതൽ 4.5 കിലോഗ്രാം വരെ തൂക്കവും ഉണ്ടാകും. 95 മുതൽ 100 സെന്റിമീറ്റർ വരെയാണ് ഇവയുടെ ചിറകുകൾ തമ്മിലുള്ള വലിപ്പം. ആൺ പെൺ പക്ഷികൾ തമ്മിൽ വലിപ്പത്തിൽ മാത്രമാണ് പ്രകടമായ വ്യത്യാസം ഉണ്ടാകുക. നാസാദ്വാരങ്ങൾക്ക് സമീപമായി താഴേക്ക് വളഞ്ഞതാണ് ഇവയുടെ കൊക്കുകൾ. കണ്ണുകൾ തലയുടെ ഇരുവശങ്ങളിലുമായിട്ടാണ് സ്ഥാനം പിടിച്ചിരിക്കുന്നത്. ഏകദേശം രണ്ടു വർഷത്തോളം വരെ കണ്ണിന് ചാരനിറവും അതിനു ശേഷം കണ്ണിന് മഞ്ഞ നിറവുമാണ്. നീളമുള്ളതും ചെറിയ കുറ്റിപോലുള്ള തടിപ്പുകൾ നിറഞ്ഞതുമാണ് ഇവയുടെ നാക്ക്. റോമിലെ രാജാക്കന്മാരുടെ ഇഷ്ടവിഭവമായിരുന്നത്രെ ഇവയുടെ നാക്കു കൊണ്ടുള്ള വിഭവങ്ങൾ.
ഇവയുടെ ആകെ നീളത്തിന്റെ മുഖ്യപങ്കും കാലുകളുടേയും കഴുത്തിന്റേയും നീളമാണ്. 80 മുതൽ 120 സെന്റിമീറ്റർ വരെയാണ് കാലിന്റെ നീളം. കാലിന്റെ മദ്ധ്യഭാഗത്തിനു മുകളിലായി കാൽമുട്ടുകൾ കാണാം. പാദത്തിൽ മുന്നോട്ടുള്ള മൂന്നു വിരലുകളും ഒരു പിൻവിരലുമാണുണ്ടാകുക. വെള്ളത്തിലെ സഞ്ചാരത്തിനും ഇരതേടലിനും സഹായകമായി മുന്നോട്ടുള്ള വിരലുകൾക്കിടയിലായി നേർത്ത സ്തരവുമുണ്ടാകും. പത്തൊൻപത് കശേരുക്കൾ കൊണ്ട് രൂപപ്പെട്ടത്താണ് യഥേഷ്ടം വളയ്ക്കുവാനും തിരിക്കുവാനും ശേഷിയുള്ള ഇവയുടെ നീണ്ട കഴുത്ത്. പറക്കുവാനുള്ള 12 വീതം കറുത്ത ബലിഷ്ഠമായ തൂവലുകൾ ഓരോ ചിറകിലും ഉണ്ടാകും. വാൽ ഭാഗത്ത് 12 മുതൽ 16 വരെ തൂവലുകൾ ഉണ്ടാകും. ഇവ ഒന്നു രണ്ടു വർഷത്തിലൊരിക്കൽ പൊഴിഞ്ഞ് പുതിയ തൂവലുകൾ കിളിർക്കുന്നു. പൊഴിച്ചു കളയുന്ന തൂവലുകൾക്ക് അൽപ്പം സമയത്തിനകം തന്നെ നിറം നഷ്ടമാകുകയും ചെയ്യും.
കൂടൊരുക്കലും പ്രജനനവും
മണ്ണിൽ അൻപത് സെന്റിമീറ്റർ വലിപ്പത്തിലാണ് ഇവ കൂടൊരുക്കുന്നത്. ഉള്ളിലേക്ക് വെള്ളം കടക്കാത്ത വിധം ചെളിയുടെ അംശമുള്ള മണ്ണുകൊണ്ട് വശങ്ങൾ ബലപ്പെടുത്തി ഉൾഭാഗം പൊള്ളയായ പർവ്വതാകൃതിയിലുള്ള കൂടുകളുണ്ടാക്കിയ ശേഷം മരങ്ങളൂടേയും ചെടികളുടേയും ജീർണ്ണാവശിഷ്ടങ്ങളും ചെറിയ പാറക്കഷണങ്ങളും തൂവലുകളും പാകി നിലമൊരുക്കും. ഇതിലാണ് പെൺപക്ഷി മുട്ടയിടുക. ഒരു പ്രജനന കാലത്ത് ഒന്നോ രണ്ടോ മുട്ടയാണിടുക. ഓവൽ ആകൃതിയിൽ 115 മുതൽ 145 ഗ്രാം വരെ തൂക്കമുള്ളതാണ് മുട്ടകൾ. 45-60 മില്ലിമീറ്റർ വീതിയും 78-90 മില്ലിമീറ്റർ നീളവും ഇളം നീല കലർന്ന മങ്ങിയ വെളുത്ത നിറവും ഉള്ളതാണ് ഇവയുടെ മുട്ടകൾ. 27 മുതൽ 31 ദിവസം വരെ മുട്ട വിരിയുവാൻ എടുക്കും. ഇക്കാലയളവിൽ പെൺ പക്ഷിയും ആൺപക്ഷിയും മാറിമാറി അടയിരിക്കും.
മുട്ട വിരിഞ്ഞെത്തുന്ന കുഞ്ഞുങ്ങൾക്ക് നിവർന്ന കൊക്കും ചാരനിറമോ വെളുത്തതോ ആയ പഞ്ഞിപോലുള്ള തൂവലുകളുമാണ് ഉണ്ടാകുക. പിന്നീട് ഈ കൊക്ക് പൊഴിയുകയും വളഞ്ഞ കൊക്കുണ്ടാകുകയും ചെയ്യുന്നു. സ്വന്തം കുഞ്ഞുങ്ങളെ ശബ്ദം കൊണ്ടും രൂപം കൊണ്ടും തിരിച്ചറിയുവാൻ അരയന്നക്കൊക്കുകൾക്ക് സവിശേഷമായ കഴിവുണ്ട്. ഇവയ്ക്ക് മാത്രമേ ഭക്ഷണവും നൽകൂ. ശബ്ദം തിരിച്ചറിയാനുള്ള കഴിവ് ഇവയുടെ ആശയവിനിമയത്തിൽ മുഖ്യപങ്ക് വഹിക്കുന്നു. ദേശാടനത്തിൽ കൂട്ടത്തിലെ മറ്റു പക്ഷികളുലായി ആശയവിനിമയം നടത്തുവാനും ആക്രമണങ്ങളിൽ നിന്നും രക്ഷ നേടാനും കുഞ്ഞുങ്ങളെ തിരിച്ചറിയുവാനും ഇവയ്ക്ക് കഴിയുന്നത് ശബ്ദം തിരിച്ചറിയുവാനുള്ള കഴിവൊന്നുകൊണ്ട് മാത്രമാണ്.
ആൺ പെൺ നീർനാരകളിൽ ഇക്കാലയളവിൽ ദഹനേന്ദ്രിയത്തിന്റെ മുകൾഭാഗത്തെ ഉത്പാദിപ്പിക്കുന്ന പാലിന്റെ സവിശേഷതകളുള്ള ദ്രാവകമാണ് ആഹാരമായി നൽകുക. പ്രോലാക്റ്റിൻ എന്ന ഹോർമോണാണ് ഇതിനു സഹായകമാകുന്നത്. മുട്ടയിട്ട് പാലൂട്ടി വളർത്തുന്ന പക്ഷിവർഗ്ഗമെന്ന വിശേഷണവും ഇക്കാരണത്താൽ നീർനാരകൾക്കുണ്ട്. ഏകദേശം പതിനൊന്ന് ആഴ്ച വളർച്ചയെത്തുമ്പോഴാണ് കുഞ്ഞുങ്ങൾക്ക് പറക്കാനുള്ള ചിറകുകൾ വളർന്ന് തുടങ്ങുക. ഇക്കാലത്തു തന്നെ കൊക്കുകൾക്ക് വളവും ലഭിക്കുന്നു. വെള്ളത്തിൽ നീന്താനും ഇരപിടിക്കാനും ഈ സമയത്തിനിടെ പ്രാപ്തരാക്കുന്നതും മാതാപിതാക്കളാണ്.
പുറത്തേയ്ക്കുള്ള കണ്ണികൾ
വർഗ്ഗം:ദേശാടനപ്പക്ഷികൾ വർഗ്ഗം:പക്ഷികൾ വർഗ്ഗം:നീർനാരകൾ
സുഗീത്
മലയാള ചലച്ചിത്ര മേഖലയിലെ പ്രശസ്തനായ ഒരു സംവിധായകനാണ് സുഗീത് (ജനനം:1978 നവംബർ 14). കമലിന്റെ സംവിധാന സഹായിയായി ചലച്ചിത്ര രംഗത്ത് എത്തിയ ഇദ്ദേഹം സംവിധാനം ചെയ്ത ആദ്യ ചലച്ചിത്രം 2012ൽ പുറത്തിറങ്ങിയ ഓർഡിനറിയാണ്. കുഞ്ചാക്കോ ബോബൻ, ബിജു മേനോൻ തുടങ്ങിയവർ അഭിനയിച്ച ഈ ചിത്രം ബോക്സ് ഓഫീസിൽ വൻ വിജയമായിരുന്നു.
സിനിമ ജീവിതം
കമൽ സംവിധാനം ചെയ്ത മഞ്ഞു പോലൊരു പെൺകുട്ടി, കറുത്ത പക്ഷികൾ, ഗോൾ തുടങ്ങിയ ചിത്രങ്ങളിൽ സംവിധാന സഹായിയായി ആണ് സുഗീത് കരിയർ ആരംഭിച്ചത്. 2012ൽ കുഞ്ചാക്കോ ബോബൻ, ബിജു മേനോൻ, ആൻ അഗസ്റ്റിൻ, ആസിഫ് അലി തുടങ്ങിയവരെ കേന്ദ്ര കഥാപാത്രങ്ങളാക്കി ഓർഡിനറി എന്ന ചിത്രം സ്വതന്ത്രമായ് സംവിധാനം ചെയ്തു. ഈ ചിത്രം വാണിജ്യപരമായും, കലാപരമായും വിജയിച്ചു. 2013ൽ ത്രീ ഡോട്ട്സ് എന്ന ചിത്രം സംവിധാനം ചെയ്യുകയും, നിർമ്മിക്കുകയും ചെയ്തു. 2014-ൽ പുറത്തിറങ്ങിയ സുഗീതിന്റെ ഒന്നും മിണ്ടാതെ എന്ന ചിത്രം ബോക്സ് ഓഫീസിൽ വലിയ ചലനം സൃഷ്ടിക്കാൻ കഴിഞ്ഞില്ല. പിന്നീട് മധുര നാരങ്ങ, ശിക്കാരി ശംഭു, കിനാവള്ളി, മൈ സാന്റാ തുടങ്ങിയ ചിത്രങ്ങൾ സംവിധാനം ചെയ്തു.
ലാതിറസ് ക്ലൈമനം
സ്പാനിഷ് വെറ്റ്ക്ലിങ് എന്നും അറിയപ്പെടുന്ന ലാതിറസ് ക്ലൈമനം ഫാബേസീ സസ്യകുടുംബത്തിലെ മെഡിറ്ററേനിയൻ സ്വദേശിയായ ഒരു സപുഷ്പി സസ്യമാണ്. വിത്തുകൾ ഫാവ സൺഡോറിനിസ് എന്ന ഗ്രീക്ക് ഭക്ഷണം തയ്യാറാക്കാൻ ഉപയോഗിക്കുന്നു. ഗ്രീസിലെ സാൻഡോരിനി ദ്വീപിൽ ഈ സസ്യം കൃഷിചെയ്യുന്നു. ഉത്ഭവസ്ഥാനം സംരക്ഷിക്കുന്ന (Protected designation of origin (PDO)) യൂറോപ്യൻ യൂണിയന്റെ ഉത്പന്നങ്ങളുടെ പട്ടികയിൽ അടുത്തിടെ ഈ സസ്യം ചേർത്തിരുന്നു.
അവലംബം
വർഗ്ഗം:മെഡിറ്ററേനിയൻ സസ്യങ്ങൾ വർഗ്ഗം:സാൻഡോരിനി വർഗ്ഗം:ഗ്രീക്ക് പാചകം വർഗ്ഗം:ഫാബേസീ
അൽത്തിങ്കി
ഐസ്ലൻഡിൻ്റെ പാർലമെൻ്റാണ് അൽത്തിങ്കി അഥവാ അൽത്തിംഗ്. ഇന്ന് നിലനിൽക്കുന്ന ഏറ്റവും പുരാതനമായ പാർലമെൻ്ററി സ്ഥാപനമാണ്. ഐസ്ലൻ്റിൻ്റെ ഇന്നത്തെ തലസ്ഥാനമായ റെയ്ക്യവിക്കിന് ഏകദേശം 45 കിലോമീറ്റർ കിഴക്കുള്ള തിങ്ക്വെറ്റ്ലിറിലെ അസെംബ്ലി മൈതാനത്താണ് എ.ഡി. 930-ആമാണ്ടിൽ അൽത്തിങ്കി സമ്മേളനമാരംഭിച്ചത്. ഈ സംഭവത്തെ ഐസ്ലാൻഡിക് കോമൺവെൽത്തിൻ്റെ തുടക്കമായി കണക്കാക്കുന്നു. 1262-ൽ ഐസ്ലൻഡ്, നോർവെയുമായി ചേർന്നതിനുശേഷവും 1799 വരെ അൽത്തിങ്കി സമ്മേളനങ്ങൾ തിങ്ക്വെറ്റ്ലിറിൽത്തന്നെ തുടർന്നുപോന്നു. പിന്നീട് 45 വർഷത്തെ ഇടവേളക്കുശേഷം 1844-ൽ അൽത്തിങ്കി പുനർരൂപീകരിച്ച് റെയ്ക്യവിക്കിലേക്ക് മാറ്റി. അൽത്തിങ്കിഷൂസ് എന്ന പേരിലറിയപ്പെടന്ന ഇന്നത്തെ പാർലമെൻ്റ് കെട്ടിടം 1881-ലാണ് നിർമ്മിച്ചത്. വർഗ്ഗം:നിയമനിർമ്മാണ സഭകൾ വർഗ്ഗം:ഐസ്‌ലാന്റ്
ഗ്രാവിഡിറ്റിയും പാരിറ്റിയും
ജീവശാസ്ത്രത്തിലും ഹ്യൂമൻ മെഡിസിനിലും ഗ്രാവിഡിറ്റിയും പാരിറ്റിയും എന്നത് ഒരു സ്ത്രീ എത്ര തവണ ഗർഭിണിയായിരിക്കുന്നുവോ (ഗ്രാവിഡിറ്റി) ഗർഭാവസ്ഥയെ പ്രസവിക്കാൻ തക്കതായ ഒരു അവസ്ഥയിലേക്ക് എത്തിക്കുന്നതിനേയും (പാരിറ്റി) സൂചിപ്പിക്കുന്നു. ഈ പദങ്ങൾ സാധാരണയായി സ്ത്രീയുടെ പ്രസവ ചരിത്രത്തിന്റെ കൂടുതൽ വിശദാംശങ്ങൾ സൂചിപ്പിക്കാൻ, ചിലപ്പോൾ അധിക നിബന്ധനകൾക്കൊപ്പം ഉപയോഗിക്കുന്നു.
നെല്ലിക്കുഴി ഗ്രാമപഞ്ചായത്ത്
എറണാകുളം ജില്ലയിലെ കോതമംഗലം താലൂക്കിൽ കോതമംഗലം ബ്ളോക്കിൽ ഇരമല്ലൂർ, തൃക്കാരിയൂർ വില്ലേജ് പരിധിയിൽ വരുന്ന ഗ്രാമപഞ്ചായത്താണ് 27.62 ചതുരശ്രകിലോമീറ്റർ വിസ്തീർണ്ണമുള്ള നെല്ലിക്കുഴി ഗ്രാമപഞ്ചായത്ത്.
മെനിസ്പെർമേസീ
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:മെനിസ്പെർമേസീ
ഹോളി ഫാമിലി വിത് സെയിന്റ്സ് അന്നെ ആന്റ് ജോൺ ദി ബാപ്റ്റിസ്റ്റ് (മാന്റെഗ്ന)
1495-1500 കാലഘട്ടത്തിൽ ആൻഡ്രിയ മാന്റെഗ്ന ക്യാൻവാസിൽ വരച്ച ഒരു ടെമ്പറ ചിത്രമാണ് വിശുദ്ധരായ ഹോളി ഫാമിലി വിത് സെയിന്റ്സ് അന്നെ ആന്റ് ജോൺ ദി ബാപ്റ്റിസ്റ്റ്. 75.5 സെന്റിമീറ്റർ മുതൽ 61.5 സെന്റിമീറ്റർ വരെ അളവുകളുള്ള ഈ ചിത്രം ഇപ്പോൾ ഡ്രെസ്‌ഡനിലെ ജെമൽഡെഗലറിയിലാണ് കാണപ്പെടുന്നത്.
ചിത്രകാരനെക്കുറിച്ച്
ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നിവയായിരുന്നു ആൻഡ്രിയ മാന്റെഗ്ന. അക്കാലത്തെ മറ്റ് കലാകാരന്മാരെപ്പോലെ, മാന്റെഗ്നയും പല കാഴ്ചപ്പാടുകളും പരീക്ഷിച്ചു, ഉദാ. കൂടുതൽ ചക്രവാളത്തെ താഴ്ത്തി ചിത്രീകരിച്ചുകൊണ്ട് സ്മാരകബോധം സൃഷ്ടിച്ചു. ചിത്രത്തിനോടുള്ള അടിസ്ഥാനപരമായി ശില്പപരമായ സമീപനത്തിന്റെ തെളിവാണ് അദ്ദേഹത്തിന്റെ ഫ്ലിന്റി, മെറ്റാലിക് ഭൂപ്രകൃതികളും കുറച്ച് കല്ലുകൊണ്ടുള്ള പ്രതിബിംബങ്ങളും. 1500 ന് മുമ്പ് വെനീസിലെ പ്രിന്റുകൾ നിർമ്മിക്കുന്ന മുൻനിരയിലുള്ള ചിത്രശാലയ്ക്കും അദ്ദേഹം നേതൃത്വം നൽകി.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
സുസ്ഥിര വികസന ലക്ഷ്യങ്ങളും ഉത്തരാഖണ്ഡും
ഐക്യരാഷ്ട്ര സഭയുടെ സുസ്ഥിര വികസന ലക്ഷ്യങ്ങളുമായി ബന്ധപ്പെട്ട് 2030 ലെ കർമ്മപദ്ധതിയും സുസ്ഥിര വികസന ലക്ഷ്യങ്ങളുടെ പുരോഗതിയും ഉറപ്പാക്കാനായി ഇന്ത്യയിൽ ആരംഭിച്ച പദ്ധതികളിൽ ഉത്തരാഖണ്ഡിന്റെ പങ്കും പ്രവർത്തനങ്ങളും വ്യക്തമാക്കുന്നതിനെ "സുസ്ഥിര വികസന ലക്ഷ്യങ്ങളും ഉത്തരാഖണ്ഡും" എന്നതുകൊണ്ട് അർഥമാക്കുന്നു. ഇന്ത്യ 2015ൽ ഐക്യരാഷ്ട്രസഭയുടെ സുസ്ഥിര വികസന ലക്ഷ്യങ്ങൾ സ്വീകരിച്ചു. ഐക്യരാഷ്ട്രസഭയുടെ സുസ്ഥിര വികസന അജണ്ട 2030 രൂപീകരിക്കുന്നതിൽ ഇന്ത്യ ഒരു പ്രധാന പങ്ക് വഹിച്ചു, രാജ്യത്തിന്റെ ദേശീയ വികസന അജണ്ടയുടെ ഭൂരിഭാഗവും സുസ്ഥിര വികസന ലക്ഷ്യങ്ങളിൽ (SDGs) പ്രതിഫലിക്കുന്നു. ഐക്യരാഷ്ട്ര സഭയുടെ സുസ്ഥിരവികസന ലക്ഷ്യങ്ങൾ കൈവരിക്കുന്നതിലെ പുരോഗതി വിലയിരുത്തുന്ന ദേശീയ സൂചികയിൽ ഉത്തരാഖണ്ഡ്  നാലാം സഥാനം കൈവരിച്ചു.
2022 ൽ  പാർലമെന്റിൽ അവതരിപ്പിച്ച സാമ്പത്തിക സർവേ പ്രകാരം നീതി ആയോഗിന്റെ സുസ്ഥിര വികസന ലക്ഷ്യം (എസ്ഡിജി) ദേശീയ സൂചികയിൽ തമിഴ്‌നാട് ഹിമാചൽ പ്രദേശിനൊപ്പം രണ്ടാം സ്ഥാനം കരസ്ഥമാക്കി. സുസ്ഥിര വികസന ലക്ഷ്യ സൂചികയിൽ 75 പോയിന്റുകൾ നേടി കേരളം ഒന്നാമതെത്തിയപ്പോൾ തമിഴ്‌നാട്, ഹിമാചൽപ്രദേശ് എന്നിവ 66 പോയിന്റുകൾ നേടിയാണ്  രണ്ടാം സ്ഥാനത്തെത്തിയത്. ഗോവ മൂന്നാം സ്ഥാനവും, ഉത്തരാഖഡ്, കർണാടക എന്നിവ നാലും അഞ്ചും  സ്ഥാനങ്ങളും കൈവരിച്ചു.
പശ്ചാത്തലം
വിദ്യാഭ്യാസ അമേഖലയിൽ ഉത്തരാഖണ്ഡ് കൈവരിച്ച മികവും വികസനവമാണ് സുസ്ഥിര വികസന ലക്ഷ്യങ്ങളുടെ ദേശീയ സൂചികയിൽ ഉത്തരാഖണ്ഡിലെ മുൻനിരയിൽ എത്തിച്ചത്. ഇരുനൂറിലേറെ പുതിയ പൊതുവിദ്യാലയങ്ങൾ ആരംഭിച്ചതും കോവിഡ് മഹാമാരി പോലെയുള്ള പ്രതിസന്ധിഘട്ടങ്ങളിലും കുട്ടികളുടെ വിദ്യാഭ്യാസം സുഗമമായി നടപ്പിലാക്കാൻ സ്വീകരിച്ച ഓൺലൈൻ വിദ്യാഭ്യാസ പദ്ധതികളും ഉത്തരാഖണ്ഡിന്റെ മാതൃകാപരമായ പ്രവർത്തനങ്ങളാണ്. നിയമ ക്രമസമാധാന പരിപാലന മേഖലയിൽ ഉത്തരാഖണ്ഡ് ഒന്നാം സ്ഥാനം കൈവരിച്ചു.
വെല്ലുവിളികളും പ്രതിസന്ധികളും
നീതി ആയോഗ് പുറത്തിറക്കിയ സുസ്ഥിര വികസന ലക്ഷ്യങ്ങളുടെ (SDG) സൂചിക പ്രകാരം ശിച്ചുജനന ലിംഗാനുപാതത്തിൽ ഏറ്റവും മോശം പ്രകടനം നടത്തുന്ന സംസ്ഥാനങ്ങളിലൊന്നായി ഉത്തരാഖണ്ഡ് വിലയിരുത്തപ്പെട്ടു. സംസ്ഥാനത്തിന്റെ ലിംഗാനുപാതം 840 ആണ്, ദേശീയ ശരാശരിയായ 899 ൽ നിന്ന് വളരെ കുറവാണിത്.
അവലംബം
വർഗ്ഗം:സുസ്ഥിര വികസന ലക്ഷ്യങ്ങൾ
സിന്ധു ഭൈരവി (ചിത്രം)
കെ. ബാലചന്ദർ സംവിധാനം ചെയ്ത് നിർമ്മിച്ച 1985-ലെ ഇന്ത്യൻ തമിഴ് ഭാഷാ ചലച്ചിത്രമാണ് സിന്ധു ഭൈരവി. ശിവകുമാർ, സുഹാസിനി, സുലക്ഷണ, ദില്ലി ഗണേഷ്, ജനഗരാജ് എന്നിവർ പ്രധാനകഥാപാത്രങ്ങളെ അഭിനയിച്ചിരിക്കുന്നു.
External links
വർഗ്ഗം:തമിഴ് ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
റോ റോ റോ യുവർ ബോട്ട്
ഇംഗ്ലീഷ് ഭാഷയിലുള്ള സുപ്രസിദ്ധമായ ഒരു താരാട്ടുപാട്ടും നഴ്സറിപ്പാട്ടുമാണ് റോ റോ റോ യുവർ ബോട്ട് (Row Row Row Your Boat).
വരികൾ
സാധാരണ പാടുന്നതിൽ നിന്ന് വ്യത്യസ്തമായി നാലുപാട്ടുകാർ ചേർന്ന് വരികൾ ഓവർലാപ് ചെയ്ത് പാടുന്ന ശൈലിയും ഈ ഗാനത്തിൽ സ്വീകരിക്കാറുണ്ട്. ഓരോ പാട്ടുകാരും പാടിത്തുടങ്ങുന്നതും അവസാനിപ്പിക്കുന്നതുമായ താളവട്ടങ്ങൾ താഴത്തെ പട്ടികയിൽ കാണിച്ചിരിക്കുന്നു. !ഒന്നാമൻ !രണ്ടാമൻ !മൂന്നാമൻ !നാലാമൻ
ചരിത്രം
അമേരിക്കൻ മിൻസ്ട്രെൽ പ്രദർശനങ്ങളിൽനിന്നാണ് ഈ ഗാനം ഉടലെടുത്തതെന്നാണ് സാമാന്യാഭിപ്രായം. 1852-ലാണ് ഗാനം ആദ്യമായി പ്രസിദ്ധീകരിക്കപ്പെട്ടത്. ഇന്ന് പാടുന്ന പോലെയുള്ള വരികളായിരുന്നു അതിലുള്ളതെങ്കിലും സംഗീതം വളരെ വ്യത്യസ്തമായിരുന്നു. രണ്ടുവർഷങ്ങൾക്ക് ശേഷം അതേ വരികളുപയോഗിച്ചുതന്നെ മറ്റൊരു സംഗീതത്തിൽ പുനഃപ്രസിദ്ധീകരിക്കപ്പെട്ടു. ഇന്ന് ഉപയോഗിക്കപ്പെടുന്ന സംഗീതത്തിൽ ആദ്യമായി ഈ ഗാനം റെക്കോഡ് ചെയ്തത് 1881-ലാണ്. എലിഫലെറ്റ് ഒറാം ലൈറ്റ് ആണ് ഈ സംഗീതത്തിൻ്റെ ഉപജ്ഞാതാവായി അറിയപ്പെടുന്നതെങ്കിലും അദ്ദേഹം ഈ സംഗീതത്തിൻ്റെ സ്രഷ്ടാവാണോ അതോ അദ്ദേഹം ഇത് കടം കൊണ്ടതാണോ എന്ന കാര്യത്തിൽ ഉറപ്പില്ല.
പുറത്തേക്കുള്ള കണ്ണികൾ
വർഗ്ഗം:കുട്ടികൾക്കുള്ള സംഗീതം വർഗ്ഗം:താരാട്ടുകൾ വർഗ്ഗം:നഴ്സറി ഗാനങ്ങൾ
ഓട്ടോണമസ് സ്റ്റേറ്റ് മെഡിക്കൽ കോളേജ്, ഫത്തേപൂർ
ഇന്ത്യയിലെ ഉത്തർപ്രദേശിലെ ഫത്തേപൂരിലാണ് ഇത് സ്ഥിതി ചെയ്യുന്ന ഒരു സമ്പൂർണ്ണ ത്രിതീയ സർക്കാർ മെഡിക്കൽ കോളേജും ആശുപത്രിയുമാണ് ഗവൺമെന്റ് മെഡിക്കൽ കോളേജ്, ഫത്തേപൂർ എന്നും അറിയപ്പെടുന്ന ഓട്ടോണോമസ് സ്റ്റേറ്റ് മെഡിക്കൽ മെഡിക്കൽ കോളേജ്, ഫത്തേപൂർ. കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എംബിബിഎസ്) ബിരുദം നൽകുന്നു. പ്രതിവർഷം ബിരുദ വിദ്യാർത്ഥി പ്രവേശനം 100 ആണ്. കോളേജ് കാമ്പസ് സ്ഥിതി ചെയ്യുന്നത് കാൺപൂർ - പ്രയാഗ്‌രാജ് ഹൈവേയിൽ മാൽവാനും ഫത്തേപൂരിനും ഇടയിലുള്ള വില്ല് അല്ലിപൂരിലാണ്. ഇത് ഏകദേശം 19 ഏക്കർ വിസ്തൃതിയിൽ വ്യാപിച്ചുകിടക്കുന്നു. ക്യാമ്പസിൽ അക്കാദമിക് ബ്ലോക്ക്, ഹോസ്പിറ്റൽ ബ്ലോക്ക്, ലൈബ്രറി, എംബിബിഎസ് വിദ്യാർത്ഥികൾ, ജൂനിയർ റസിഡന്റ്‌സ്, സീനിയർ റെസിഡന്റ്‌സ്, എന്നിർക്കുള്ള ഹോസ്റ്റലുകൾ  ഫാക്കൽറ്റി വസതി, ജിംനേഷ്യം, ഓഡിറ്റോറിയം എന്നിവ ഉണ്ട്.
അഫിലിയേഷൻ
അടൽ ബിഹാരി വാജ്‌പേയി മെഡിക്കൽ യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരിക്കുന്ന ഈ കോളേജ് ദേശീയ മെഡിക്കൽ കമ്മീഷന്റെ അംഗീകാരമുള്ളതാണ്.
അവലംബം
വർഗ്ഗം:ഉത്തർ പ്രദേശിലെ മെഡിക്കൽ കോളേജുകൾ
വിദ്വേഷണം
ഒരു മാന്ത്രികകർമ്മത്തെയാണ് വിദ്വേഷണം എന്ന് വിളിക്കുന്നത്. ശത്രുക്കൾക്കിടയിൽ അന്തശ്ചിദ്രമുണ്ടാക്കി സ്വയം സംരക്ഷിക്കാൻ ഈ കർമ്മത്തിലൂടെ സാധിക്കും എന്ന് ചിലർ വിശ്വസിക്കുന്നുണ്ട്.
ചെയ്യുന്ന രീതി
കളം വരയ്ക്കൽ ഈ കർമ്മത്തിന്റെ ഭാഗമായി ചെയ്യേണ്ടതുണ്ട്.
ജ്യേഷ്ഠാഭഗവതിയെ പല നിറങ്ങളിലുള്ള പൂക്കൾകൊണ്ട് പൂജിക്കുകയാണ് ചെയ്യുന്നത്. ഗൃഹത്തിന്റെ ‘നിര്യതി’ കോണിൽ ആ ദിക്കിലേയ്ക്കു തന്നെ തിരിഞ്ഞിരുന്നുവേണം പൂജ ചെയ്യേണ്ടത്. വിദ്വേഷണം ചെയ്യേണ്ട ദിവസങ്ങൾ വെളുത്തപക്ഷത്തിലെ ഏകാദശി, ദശമി, നവമി, അഷ്ടമി എന്നീ തിഥികളും വെള്ളിയാഴ്ച, ശനിയാഴ്ച എന്നീ ദിവസങ്ങളുമാണ്. കുറുക്കന്റെ തോലിൽ ‘കുക്കുടാസന’ ത്തിലിരുന്ന് വേണം മന്ത്രം ജപിക്കേണ്ടത് എന്നാണ് വിശ്വാസം. “രോധനം” എന്ന രീതിയിലാണ് മന്ത്രം ജപിക്കേണ്ടത്. നാമത്തിന്റെ തുടക്കത്തിലും മദ്ധ്യത്തിലും ഒടുവിലും മന്ത്രം ജപിക്കുയാണ് ഈ രീതിയിൽ ചെയ്യുന്നത്. ഹോമത്തിന് കള്ളിച്ചമതയും അഗസ്തി എണ്ണമാണ് വേണ്ടത്. ഉപയോഗിക്കുന്ന ജപ‌മാല കടൽനാക്കു കൊണ്ടുള്ളതായിരിക്കണം.
പുറത്തേയ്ക്കുള്ള കണ്ണികൾ
വർഗ്ഗം:മന്ത്രവാദം
പ്രസവാനന്തര കാലയളവ്
ലഘുചിത്രം|350x350ബിന്ദു|Mother with newborn baby പ്രസവാനന്തര) കാലയളവ് പ്രസവശേഷം ആരംഭിക്കുന്നു, സാധാരണയായി 6 ആഴ്ചയ്ക്കുള്ളിൽ അവസാനിക്കുമെന്ന് കണക്കാക്കപ്പെടുന്നു, ഹോർമോണുകളുടെ അളവും ഗര്ഭപാത്രത്തിന്റെ വലുപ്പവും ഉൾപ്പെടെയുള്ള അമ്മയുടെ ശരീരം ഗർഭിണിയല്ലാത്ത അവസ്ഥയിലേക്ക് മടങ്ങുന്നു. പ്രസവത്തിന് ശേഷമുള്ള ആദ്യത്തെ ആറ് ആഴ്ചകളെ സൂചിപ്പിക്കാൻ സാധാരണയായി പ്യൂർപെരിയം, പ്യൂർപെറൽ പിരീഡ്, അല്ലെങ്കിൽ ഇമ്മീഡിയേറ്റ് പോസ്റ്റ്‌പാർട്ടം പിരീഡ് എന്നീ പദങ്ങൾ ഉപയോഗിക്കുന്നു. ലോകാരോഗ്യ സംഘടന (WHO) പ്രസവാനന്തര കാലഘട്ടത്തെ അമ്മമാരുടെയും കുഞ്ഞുങ്ങളുടെയും ജീവിതത്തിലെ ഏറ്റവും നിർണായകവും എന്നാൽ ഏറ്റവും അവഗണിക്കപ്പെട്ടതുമായ ഘട്ടമായി വിവരിക്കുന്നു; ഈ കാലയളവിൽ ഏറ്റവും കൂടുതൽ മാതൃമരണങ്ങളും നവജാതശിശു മരണങ്ങളും സംഭവിക്കുന്നു.
ശാസ്ത്രസാഹിത്യത്തിൽ, ഈ പദം സാധാരണയായി P x എന്ന് ചുരുക്കിയിരിക്കുന്നു, ഇവിടെ x എന്നത് ഒരു സംഖ്യയാണ്; ഉദാഹരണത്തിന്, "ദിവസം P5" എന്നത് "ജനനത്തിനു ശേഷമുള്ള അഞ്ചാം ദിവസം" എന്ന് വായിക്കണം. ഗർഭാവസ്ഥയുടെ എണ്ണവും ഫലവും ( ഗുരുത്വാകർഷണവും തുല്യതയും ) നിലകൊള്ളാൻ GP ഉപയോഗിക്കുന്ന മെഡിക്കൽ നാമകരണവുമായി ഇത് തെറ്റിദ്ധരിക്കേണ്ടതില്ല.
ഒരു ആശുപത്രിയിൽ പ്രസവിക്കുന്ന ഒരു സ്ത്രീ വൈദ്യശാസ്ത്രപരമായി സ്ഥിരതയായ ഉടൻ തന്നെ ആശുപത്രിവിട്ട് പുറത്തുപോകാം, ഇത് പ്രസവശേഷം ഏതാനും മണിക്കൂറുകൾക്ക് ശേഷമായിരിക്കാം, എന്നിരുന്നാലും യോനി യുലൂടെയുള്ള പ്രസവത്തിന്റെ ശരാശരി സമയം ഒന്നോ രണ്ടോ ദിവസമാണ്.സിസേറിയൻ പ്രസവത്തിനു ശേഷമുള്ള ശരാശരി മൂന്ന് മുതൽ നാല് ദിവസമാണ്. ഈ സമയത്ത്, അമ്മയിലെ രക്തസ്രാവം, മലവിസർജ്ജനം, മൂത്രസഞ്ചി എന്നിവയുടെ പ്രവർത്തനം, ശിശു സംരക്ഷണം എന്നിവ നിരീക്ഷിക്കുന്നു. കുഞ്ഞിന്റെ ആരോഗ്യവും നിരീക്ഷിക്കുന്നുണ്ട്. പ്രസവശേഷം 48 മണിക്കൂറിനുള്ളിൽ അമ്മയെയും നവജാതശിശുവിനെയും ആശുപത്രിയിൽ നിന്ന് ഡിസ്ചാർജ് ചെയ്യുന്നതിനെയാണ് പ്രസവാനന്തര ആശുപത്രി ഡിസ്ചാർജ് സാധാരണയായി നിർവചിക്കുന്നത്.
പ്രസവശേഷം ഏകദേശം 10 സെക്കൻഡിനുള്ളിൽ കുഞ്ഞ് ആദ്യത്തെ ശ്വാസം എടുക്കുകയും പരിചാരകൻ കുഞ്ഞിനെ അമ്മയുടെ നെഞ്ചിൽ വയ്ക്കുകയും ചെയ്യുന്നു. Apgar സ്കെയിൽ ഉപയോഗിച്ചാണ് കുഞ്ഞിന്റെ അവസ്ഥ വിലയിരുത്തുന്നത്. ഒരു ചുരുക്കെഴുത്ത് (രൂപം, പൾസ്, ഗ്രിമേസ്, ആക്റ്റിവിറ്റി, ശ്വസനം) രൂപപ്പെടുത്താൻ തിരഞ്ഞെടുത്ത വാക്കുകൾ ഉപയോഗിച്ച് സംഗ്രഹിച്ച അഞ്ച് മാനദണ്ഡങ്ങളിൽ നവജാത ശിശുവിനെ വിലയിരുത്തിയാണ് Apgar സ്കോർ നിർണ്ണയിക്കുന്നത്. അടുത്ത കാലം വരെ കുഞ്ഞുങ്ങളെ പ്രസവശേഷം അമ്മമാരിൽ നിന്ന് നീക്കം ചെയ്യാറുണ്ടായിരുന്നു. എന്നിരുന്നാലും 2000 മുതൽ, ചില അധികാരികൾ ആദ്യകാല ചർമ്മ-ചർമ്മ സമ്പർക്കം (നഗ്നനായ കുഞ്ഞിനെ അമ്മയുടെ നെഞ്ചിൽ വയ്ക്കുന്നത്) അമ്മയ്ക്കും കുഞ്ഞിനും പ്രയോജനകരമാണെന്ന് നിർദ്ദേശിക്കാൻ തുടങ്ങി. 2014-ലെ കണക്കനുസരിച്ച്, കംഗാരു പരിചരണം എന്നും വിളിക്കപ്പെടുന്ന ആദ്യകാല ചർമ്മ-ചർമ്മ സമ്പർക്കം ശിശുക്കളുടെ ക്ഷേമത്തിന് ഉത്തരവാദികളായ എല്ലാ പ്രമുഖ സംഘടനകളും അംഗീകരിക്കുന്നു. അങ്ങനെ, ബന്ധനവും വിജയകരമായ മുലയൂട്ടലും സ്ഥാപിക്കാൻ സഹായിക്കുന്നതിന്, കുഞ്ഞ് അമ്മയുടെ നെഞ്ചിൽ കിടക്കുന്നതിനാൽ പരിചരിക്കുന്നയാൾ ഉടൻ തന്നെ അമ്മയെയും കുഞ്ഞിനെയും വിലയിരുത്തുന്നു, അമ്മയുടെ മുൻഗണന അനുസരിച്ച് ആദ്യത്തെ മുലയൂട്ടൽ കഴിഞ്ഞ് മാത്രമേ കുഞ്ഞിനെ തുടർ നിരീക്ഷണങ്ങൾക്കായി നീക്കം ചെയ്യുന്നുള്ളൂ. ലോകാരോഗ്യ സംഘടനയും (ഡബ്ല്യുഎച്ച്ഒ) കുഞ്ഞിന്റെ താപനില നിയന്ത്രിക്കാൻ സഹായിക്കുന്നതിന് ജനിച്ച് ആദ്യത്തെ 24 മണിക്കൂറിൽ ചർമ്മത്തിൽ നിന്ന് ചർമ്മത്തിൽ ബന്ധപ്പെടാൻ പ്രോത്സാഹിപ്പിക്കുന്നു.
യക്ഷി (ചലച്ചിത്രം)
മഞ്ഞിലാസിന്റെ ബാനറിൽ എം.ഒ. ജോസഫ് നിർമിച്ച മലയാളചലച്ചിത്രമാണ് യക്ഷി. മലയാറ്റൂർ രാമകൃഷ്ണന്റെ ഇതേപേരിലുള്ള നോവലിനെ ആസ്പദമാക്കി തോപ്പിൽ ഭാസി തിർക്കഥയും സംഭാഷണവും എഴുതി നിർമിച്ച യക്ഷി 1968 ജൂൺ 30-ന് കേരളത്തിൽ പ്രദർശനം തുടങ്ങി. ഈ ചിത്രത്തിന്റെ വിതരണം നടത്തിയത് വിമലാറിലീസാണ്.
പുറത്തേക്കുള്ള കണ്ണികൾ
വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾ വർഗ്ഗം:മലയാറ്റൂർ രാമകൃഷ്ണൻ കഥയെഴുതിയ ചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ വർഗ്ഗം:എം. ഒ ജോസഫ് നിർമ്മിച്ച ചലച്ചിത്രങ്ങൾ
തിരുവനന്തപുരം ലൈറ്റ് മെട്രോ
തിരുവനന്തപുരം നഗരത്തിലെ പൊതു യാത്രാ സൗകര്യം മെച്ചപ്പെടുത്താൻ തയ്യാറാക്കിയ മെട്രോ ഡെൽഹി മെട്രോയുടെയും കേരളസർക്കാറിന്റെയും കീഴിൽ വിഭാവനം ചെയ്തിരിക്കുന്നു. പൂർണ്ണമായും യാന്ത്രികമായ (മനുഷ്യ-ഇടപെടൽ വളരെ കുറച്ചുമാത്രം ആവശ്യമായ) ഇതിൽ ട്രെയിൻ ഓടിക്കാനും ടിക്കറ്റു കൊടുക്കാനും വരെ യന്ത്രങ്ങളെ ഉപയോഗിക്കുന്നു. ആദ്യം മോണോറെയിൽ ഉപയോഗിക്കനായിരുന്നു തീരുമാനം. ഇതിന്റെ പ്രാരംഭനടപടികളിൽ വന്ന സാങ്കേതിക തടസ്സങ്ങൾ മൂലം 2014 ആഗസ്റ്റിൽ ഈ പദ്ധതി ഉപേക്ഷിക്കപ്പെട്ടു. പകരം ലൈറ്റ് മെട്രോ ഉപയോഗിക്കാൻ തീരുമാനിച്ചു. റൂട്ടിൽ വ്യത്യാസമില്ല. ദില്ലി മെട്രോ റെയിൽ കോർപ്പറേഷനോട് ലൈറ്റ് മെട്രോയെക്കുരിച്ച് പഠനം നടത്താൻ കേരളസർക്കാർ ആവശ്യപ്പെട്ടിറ്റുണ്ട്.
(മംഗലപുരത്തെ) ടെക്നോസിറ്റി - കരമന ആദ്യഘട്ടവും കരമന - നെയ്യാറ്റിന്കര രണ്ടാംഘട്ടവും ആയിരിക്കും. 19 സ്റ്റേഷനുകളാണ് ആദ്യഘട്ടത്തിലുള്ളത്. ടെക്നോസിറ്റി, പള്ളിപ്പുറം, കണിയാപുരം, കഴക്കൂട്ടം, കഴക്കൂട്ടം ജങ്ഷൻ, കാര്യവട്ടം, ഗുരുമന്ദിരം, പാങ്ങപ്പാറ, ശ്രീകാര്യം, പോങ്ങുമ്മൂട്, ഉള്ളൂർ, കേശവദാസപുരം, പട്ടം, പ്ലാമൂട്, പാളയം, സെക്രട്ടേറിയറ്റ്, തംബാനൂർ, കിള്ളിപ്പാലം, കരമന എന്നിവയാകും ആദ്യഘട്ടത്തിലെ സ്റ്റേഷനുകൾ. 22 കിലോമീറ്ററാണ് നീളം.
അവലംബങ്ങൾ
വർഗ്ഗം:കേരളത്തിലെ ഗതാഗതം‎ വർഗ്ഗം:ഇന്ത്യയിലെ മെട്രോ റെയിൽ ഗതാഗതം
ലാദിഷാ
പരമ്പരാഗതവും നർമ്മവുമായ നാടോടി ആലാപനത്തിന്റെ വേരുകളുള്ള ജമ്മു കശ്മീരിൽ നിന്ന് ഉത്ഭവിച്ച ഒരു കഥപറച്ചിൽ സംഗീതരീതിയാണ് ലാദിഷ. ഇത് ആദ്യം ആലപിച്ചിരുന്നത് പ്രാദേശികമായി ഒരു സ്ഥലത്ത് നിന്ന് മറ്റൊരിടത്തേക്ക് അലഞ്ഞുതിരിഞ്ഞുനടക്കുന്ന സ്‌തുതിപാഠകനാണ്. സാധാരണയായി കാശ്മീരി ഭാഷയിൽ ആലപിക്കുന്നത് വേദന പ്രകടിപ്പിക്കുന്നതിനോ അല്ലെങ്കിൽ ആളുകളെ താളാത്മകമായ രൂപത്തിൽ രസിപ്പിക്കുന്നതിനോ ആണ്. ബല്ലാഡ് അല്ലെങ്കിൽ മെലോഡിയസ് ആക്ഷേപഹാസ്യം പ്രധാനമായും രാഷ്ട്രീയ, സാമൂഹിക, സാംസ്കാരിക വിഷയങ്ങളെ ചുറ്റിപ്പറ്റിയാണ്. ചില സന്ദർഭങ്ങളിൽ ശബ്ദ ഇടവേളയില്ലാതെ ഒരു എന്റർടെയ്‌നർ അവരുടെ വിഷയം നർമ്മവും മെലഡിയും ചേർത്ത് ആലപിക്കുന്നു. രണ്ട് ലോഹ കമ്പികൾ അടങ്ങുന്ന പരമ്പരാഗത ഉപകരണമായ ധുക്കർ എന്ന സംഗീതോപകരണമുപയോഗിച്ചാണ് ഇത് ആലപിച്ചിരിക്കുന്നത്. ചിലപ്പോൾ, ഒരു സംഗീത ഉപകരണം ഇല്ലാതെയും ഒരു കലാകാരൻ പാടുന്നു.
പൊതു വിനോദ ആവശ്യങ്ങൾക്കായി അല്ലെങ്കിൽ തെറ്റായ കാഴ്ചപ്പാടുകളും പാരഡി സംഗീതവും അഭ്യസിക്കാതെ രാഷ്ട്രീയ കാഴ്ചപ്പാടുകൾ, സാമൂഹിക അവബോധം അല്ലെങ്കിൽ സാംസ്കാരിക കഴിവ് എന്നിവ അഭിസംബോധന ചെയ്യുന്നതിനായി ഒരു ലാദിഷ ഗായകൻ അക്ഷരാർത്ഥത്തിൽ ഒരു സമൂഹത്തിലെ ആശയവിനിമയക്കാരനായി പ്രവർത്തിക്കുന്നു. വിശാലമായ അർത്ഥത്തിൽ, ഒരു ലഡിഷാ കലാകാരനെ വരികളെ ആശ്രയിച്ച് "തെരുവ് പ്രകടനം" അല്ലെങ്കിൽ "ചരിത്ര വിവരണക്കാരൻ" എന്നും വിളിക്കുന്നു.
ചരിത്രം
പതിനെട്ടാം നൂറ്റാണ്ടിലോ പത്തൊൻപതാം നൂറ്റാണ്ടിലോ ജമ്മു കശ്മീർ നാട്ടുരാജ്യങ്ങളിലെ സാഹചര്യപരമായ ബല്ലാഡ്, നർമ്മം, മെലഡി ടോൺ എന്നിവയുടെ സംയോജനത്തിലൂടെ വിവരിക്കുന്ന ഒരു ജനപ്രിയ വരികളാണ് ലാദിഷ. അതേ എന്റർടെയ്‌നർ എഴുതിയതും വിവരിച്ചതുമായ കശ്മീർ സംസ്കാരത്തിൽ അതിന്റെ വേരുകളുണ്ട്. മനുഷ്യാവകാശ ലംഘനത്തിൽ ഏർപ്പെട്ടിരിക്കുന്ന ഭരണാധികാരികളെ വിമർശിക്കാൻ കശ്മീരി സാഹിത്യവുമായി ബന്ധപ്പെട്ട സാഹിത്യം തുടക്കത്തിൽ ഉപയോഗിച്ചിരുന്നു. വിളവെടുപ്പുകാലത്ത് ലാദിഷാ ഗാനങ്ങൾ ആലപിക്കാൻ ഉപയോഗിച്ചിരുന്നതായി ചില പ്രദേശവാസികൾ വിശ്വസിക്കുന്നു.
ആധുനിക സംഗീത വിപ്ലവത്തോടെയുള്ള കാലഘട്ടത്തിൽ, ഈ തരം ജനപ്രീതി കുറഞ്ഞതോ ജനങ്ങൾക്ക് അജ്ഞാതമോ ആയിത്തീർന്നു. പിന്നീട് ഇത് കശ്മീർ സംഘർഷത്തെത്തുടർന്ന് കുറഞ്ഞു.
സമകാലിക ചരിത്രം
ലാദിഷ യഥാർത്ഥത്തിൽ പുരുഷ കലാകാരന്മാരാണ് അവതരിപ്പിച്ചതെങ്കിൽ, 2020-ൽ കശ്മീർ കലാകാരിയായ സയ്യിദ് ആരിജ് സഫ്വി കശ്മീരിൽ ലാദിഷ അവതരിപ്പിക്കുന്ന ആദ്യ വനിതയായി.
കൂടുതൽ വായനയ്ക്ക്
വർഗ്ഗം:നാടോടി സംഗീതം
മലയാള നോവൽ
മലയാള സാഹിത്യത്തിലെ ഒരു പ്രധാന ഭാഗമാണ് മലയാളം നോവൽ.
ആദ്യകാല നോവലുകൾ
ഭാഷയിൽ ആദ്യം ഗ്രന്ഥരൂപം പൂണ്ട നോവൽ ജോസഫ് പീറ്റ് എന്ന മിഷണറി തർജമ ചെയിത കാതറൈൻ മുല്ലെൻസിന്റെ "ഫുൽമോനി എന്നും കോരുണ എന്നും" പേരായ രണ്ടു സ്ത്രീകളുടെ കഥ (1854)ആണ്.
മലയാളത്തിലെ ആദ്യ നോവലായി പരിഗണിക്കപ്പെടുന്നത് അപ്പു നെടുങ്ങാടി രചിച്ച കുന്ദലതയാണ് (1887). ഒരു പ്രധാന നോവൽ ആയി കണക്കാക്കപ്പെടുന്നില്ലെങ്കിലും മലയാള ഭാഷയിലെ ആദ്യ നോവൽ എന്ന പ്രതാപം ഈ നോവലിനുണ്ട്. ഒരു കേരളീയൻ എഴുതിയ ആദ്യ നോവലും മലബാർ മേഖലയിൽ പ്രസിദ്ധീകരിച്ച ആദ്യ നോവലും കൂടിയായിരുന്നു ഇത്. കലിംഗസാമ്രാജ്യത്തിലെ രാജാവിന്റെ മകളായ കുന്ദലതയെ കേന്ദ്രീകരിച്ചുള്ള ഒരു ചരിത്ര വിവരണമായിരുന്നു ഈ നോവൽ.
ഒ. ചന്തുമേനോന്റെ ഇന്ദുലേഖ എന്ന നോവലാണ്   മലയാളത്തിലെ ആദ്യ ലക്ഷണമൊത്ത നോവൽ എന്ന് വിശേഷിപ്പിക്കപ്പെട്ടിട്ടുള്ളത്. മലയാള സാഹിത്യ ചരിത്രത്തിലെ ഒരു നാഴികക്കല്ലായ ഈ നോവലിലൂടെ മലയാളത്തിലെ പുതിയ ഗദ്യസാഹിത്യരൂപത്തിന് പ്രാരംഭം കുറിച്ചു. ഈ നോവലിലെ പ്രധാന കഥാപാത്രത്തെ ഈ ശീർഷകം പരാമർശിക്കുന്നു. ഇന്ദുലേഖ എന്ന നോവലിനോടുള്ള വായനക്കാരുടെ നല്ല പ്രതികരണം ഒ. ചന്തുമേനോന് ശാരദ എന്ന നോവൽ എഴുതാൻ പ്രേരകമായി. 1892 ൽ എട്ട് അദ്ധ്യായങ്ങൾ ഉൾപ്പെടുന്ന നോവലിന്റെ ആദ്യഭാഗം പുറത്തിറങ്ങി.നോവലിന്റെ രണ്ടാംഭാഗം ഏഴുതികൊണ്ടിരിക്കുന്നതിനിടെ 1899 ൽ ചന്തുമേനോൻ മരിച്ചതിനാൽ (1899)  ശാരദ എന്ന നോവലിനെ അപൂർണ്ണനോവലായി  കണക്കാക്കുന്നു. ആദ്യകാല മലയാള നോവലിസ്റ്റുകളിൽ പ്രമുഖനായ സി.വി. രാമൻപിള്ള എഴുതിയ ചരിത്ര- കാല്പനിക സമ്മിശ്ര സാഹിത്യമായ മാർത്താണ്ഡവർമ്മ (1891) എന്ന നോവൽ  മലയാള സാഹിത്യത്തിൽ ഒരു നാഴികകല്ലായി കണക്കാക്കപ്പടുന്നു. ദ്രാവിഡഭാഷയിലെ ആദ്യ ചരിത്രാഖ്യായികയും തിരുവിതാംകൂറിൽ നിന്നുമുള്ള ആദ്യനോവലും കൂടിയാണ് മാർത്താണ്ഡവർമ്മ. പുല്ലിംഗ സ്വഭാവത്തോടു കൂടിയ തലക്കെട്ടിൽ പുറത്തിറങ്ങുന്ന ആദ്യനോവലും മാർത്താണ്ഡവർമ്മയാണ്. ഇന്ദുലേഖയ്ക്ക് മുമ്പുതന്നെ മാർത്താണ്ഡവർമ പൂർത്തീകരിച്ചിരുന്നു. എന്നാൽ, സാമ്പത്തിക കുറവ് കാരണം 1891 വരെ പ്രസിദ്ധീകരണം സാധ്യമായില്ല. രാമ്മവർമ്മ മഹാരാജാവിൻറെ ഭരണകാലം മുതൽ മാർത്താണ്ഡവർമ്മയുടെ സ്ഥാനാരോഹണം വരെയുള്ള വേണാടിൻറെ (തിരുവിതാംകൂർ) ചരിത്രം വിവരിക്കുന്ന ഒരു ചരിത്രാഖ്യായിക ആയിട്ടാണ് പ്രസ്തുത കൃതി അവതരിപ്പിച്ചിരിക്കുന്നത്.
കേരളത്തിലെ സാമൂഹിക പിന്നോക്കവിഭാഗങ്ങളെ പരാമർശിച്ച ആദ്യത്തെ മലയാളം നോവലായിരുന്നു 1892 ൽ പോതേരി കുഞ്ഞമ്പു എഴുതിയ  'സരസ്വതി വിജയം'. കേരളത്തിലെ ക്രിസ്തീയ ജീവിതത്തെക്കുറിച്ചുള്ള ഏറ്റവും ആദ്യത്തെ നോവലുകളിൽ ഒന്നായിരുന്നു 1892 ൽ കൊച്ചീപ്പൻ തകരൻ എഴുതിയ 'കൊച്ചുത്തൊമൻ'.
അവലംബം
വർഗ്ഗം:ഇന്ത്യൻ സാഹിത്യം വർഗ്ഗം:സാഹിത്യം ഭാഷ തിരിച്ച് വർഗ്ഗം:മലയാളസാഹിത്യം വർഗ്ഗം:മലയാളം
ബിമൽ മിത്ര
ബംഗാളി നോവലിസ്റ്റും ചെറുകഥാകൃത്തുമായിരുന്നു ബിമൽ മിത്ര ( ജ:1912–മ:1991 ഡിസം: 2). തന്റെ ദീർഘമായ സാഹിത്യജീവിതത്തിൽ നൂറിലേറെ നോവലുകളും ചെറുകഥകളും അദ്ദേഹം രചിച്ചു.ചില കൃതികൾ ജനപ്രീതിയാർജ്ജിച്ച ലച്ചിത്രങ്ങളായിട്ടുണ്ട്.
ബാഹ്യ ലിങ്കുകൾ
വർഗ്ഗം:1912-ൽ ജനിച്ചവർ വർഗ്ഗം:1991-ൽ മരിച്ചവർ വർഗ്ഗം:ബംഗാളി-ഭാഷാ എഴുത്തുകാർ വർഗ്ഗം:ബംഗാളി സാഹിത്യകാരന്മാർ
ബർമീസ് പെരുമ്പാമ്പ്
ലോകത്തിലുള്ള അഞ്ചു വലിയ പാമ്പുകളിൽ ഒന്നാണ് ബർമീസ് പെരുമ്പാമ്പ്. തെക്കൻ ഏഷ്യയിലെ ഉഷ്ണമേഖലാ പ്രദേശങ്ങളിലാണ് ഇവയെ കണ്ടുവരുന്നത്. ജലാശയങ്ങളുടെ സമീപത്താണ് താമസം. പമ്പിൻ കുഞ്ഞുങ്ങൾ മരക്കൊമ്പുകളിൽ തൂങ്ങി കിടക്കാറുണ്ട്. പ്രായമായ പമ്പിന് ഏകദേശം 3.7 മീറ്റർ (12 അടി) മുതൽ 5.74 മീറ്റർ (19.00 അടി) വരെ നീളവും 90 കിലോ ഭാരവും കാണും.
ആഹാരരീതി
എല്ലാ പാമ്പുകളെയും പോലെ ബർമീസ് പെരുമ്പാമ്പും തന്റെ ഭക്ഷണമായ പറവകളെയും സസ്തനികളെയും അവയുടെ ശരീരത്തിൽ ചുറ്റിവരിഞ്ഞ് കൊലപ്പെടുത്തിയാണ് ഭക്ഷിക്കുന്നത്. മനുഷ്യവാസമുള്ള ഇടത്തിനു സമീപത്തായി ഇവയെ കണ്ടുവരുന്നു. കുറ്റിക്കാട്ടിലും പുൽപ്പടർപ്പിലുംമാണ് സഞ്ചാരം. മനുഷ്യർ വളർത്തുന്ന കോഴി, താറാവ്, ആട്, മുതലായവ ഇതിന്റെ ഭക്ഷണമാണ്. എലി, അണ്ണാൻ, മുയൽ തുടങ്ങിയവ എല്ലാംതന്നെ ഇവ ഭക്ഷണമാക്കുന്നു. ചില അവസരങ്ങളിൽ മാൻ. മ്ലാവ്, മുതലാവയും ഭക്ഷണമാക്കാറുണ്ട്.
ഇവാ മേരി സെയ്ൻറ്
ന്യൂജേഴ്‌സിയിൽ ജനിച്ച് ന്യൂയോർക്കിൽ വളർന്ന സെയ്ൻറ്സ് ബൗളിംഗ് ഗ്രീൻ സ്റ്റേറ്റ് യൂണിവേഴ്‌സിറ്റിയിൽ പഠനത്തിന് ചേരുകയും 1940-കളുടെ അവസാനത്തിൽ ടെലിവിഷൻ, റേഡിയോ എന്നിവയിലൂടെ ഒരു നടിയെന്ന നിലയിൽ തന്റെ കരിയർ ആരംഭിക്കുകയും ചെയ്തു. അവളുടെ ശ്രദ്ധേയമായ ആദ്യകാല അംഗീകാരങ്ങളിൽ, ഹോർട്ടൺ ഫൂട്ടിന്റെ ദി ട്രിപ്പ് ടു ബൗണ്ടിഫുൾ (1953) എന്ന നാടകത്തിലെ തെൽമയുടെ വേഷം ഉൾപ്പെടുന്നു. ടോണി അവാർഡ് നേടിയ അതേ പേരിലുള്ള നാടകത്തിലേക്ക് മാറ്റുന്നതിന് മുമ്പ് യഥാർത്ഥത്തിൽ എൻബിസി ഇത് സംപ്രേഷണം ചെയ്തിരുന്നു. വേദിയിലെ പ്രകടനത്തിന്, അവർ ഒരു ഔട്ടർ ക്രിട്ടിക്സ് സർക്കിൾ അവാർഡ് നേടി. എലിയ കസാന്റെ ഓൺ ദി വാട്ടർഫ്രണ്ട് (1954) എന്ന ചിത്രത്തിലൂടെ മാർലോൺ ബ്രാൻഡോയ്‌ക്കൊപ്പമായിരുന്നു അവളുടെ സിനിമയിലേയ്ക്കുള്ള അരങ്ങേറ്റം. മികച്ച ചിത്രമടക്കം എട്ട് ഓസ്‌കാറുകൾ ലഭിച്ച ഈ ചിത്രം അവർക്ക് മികച്ച സഹനടിക്കുള്ള അക്കാദമി അവാർഡിനോടൊപ്പം ഏറ്റവും മികച്ച പുതുമുഖ നടിക്കുള്ള ബാഫ്റ്റ അവാർഡിനുള്ള നാമനിർദ്ദേശവും നേടി. ഒരു തൽക്ഷണ സൂപ്പർ താരമായി അവളെ സ്ഥാപിച്ച ഈ ചിത്രം, ഇതുവരെ നിർമ്മിച്ചതിൽ വച്ച് ഏറ്റവും മികച്ചതും ജന സ്വാധീനമുള്ളതുമായ സിനിമകളിലൊന്നായി പരക്കെ കണക്കാക്കപ്പെടുന്നു.
ബർമീസ് പെരുമ്പാമ്പ്
പുറത്തേക്കുള്ള കണ്ണികൾ
വർഗ്ഗം:പാമ്പുകൾ വർഗ്ഗം:ബംഗ്ലാദേശിലെ ഉരഗങ്ങൾ വർഗ്ഗം:ബർമ്മയിലെ ഉരഗങ്ങൾ വർഗ്ഗം:തായ്‌ലാന്റിലെ ഉരഗങ്ങൾ വർഗ്ഗം:കംബോഡിയയിലെ ഉരഗങ്ങൾ വർഗ്ഗം:ചൈനയിലെ ഉരഗങ്ങൾ വർഗ്ഗം:ഇന്ത്യയിലെ ഉരഗങ്ങൾ വർഗ്ഗം:ഇന്തോനേഷ്യയിലെ ഉരഗങ്ങൾ വർഗ്ഗം:ലാവോസിലെ ഉരഗങ്ങൾ വർഗ്ഗം:തായ്‌വാനിലെ ഉരഗങ്ങൾ വർഗ്ഗം:വിയറ്റ്നാമിലെ ഉരഗങ്ങൾ വർഗ്ഗം:അമേരിക്കയിലെ ഉരഗങ്ങൾ വർഗ്ഗം:മലമ്പാമ്പ് (ജനുസ്സ്)
ഇവാ മേരി സെയ്ൻറ്
അതിനുശേഷം, ബോബ് ഹോപ്പിനൊപ്പം ദാറ്റ് സെർറ്റെയ്ൻ ഫീലിംഗ് (1956) മോണ്ട്‌ഗോമറി ക്ലിഫ്റ്റിനും എലിസബത്ത് ടെയ്‌ലർക്കുമൊപ്പം റെയിൻട്രീ കൗണ്ടി (1957) ഡോൺ മുറെയ്‌ക്കും ആന്റണി ഫ്രാൻസിയോസയ്‌ക്കുമൊപ്പം പ്രത്യക്ഷപ്പെട്ടതും ഒരു മോഷൻ പിക്ചർ - ഡ്രാമയിലെ ഒരു നടിയുടെ മികച്ച പ്രകടനത്തിനുള്ള ഗോൾഡൻ ഗ്ലോബ് പുരസ്കാരത്തിന് നാമനിർദ്ദേശം ചെയ്യപ്പെട്ടതുമായ ഫ്രെഡ് സിന്നെമാന്റെ എ ഹാറ്റ്ഫുൾ ഓഫ് റെയിൻ (1957) ഉൾപ്പെടെ വിവിധ വേഷങ്ങളിൽ സെയ്ന്റ് പ്രത്യക്ഷപ്പെട്ടു. ആൽഫ്രഡ് ഹിച്ച്‌കോക്കിന്റെ നോർത്ത് ബൈ നോർത്ത് വെസ്റ്റിൽ (1959) കാരി ഗ്രാന്റിനൊപ്പം ഈവ് കെൻഡൽ എന്ന കഥാപാത്രമായി അഭിനയിച്ചത് അവളുടെ അഭിനയജീവിതത്തിലെ ഏറ്റവും ശ്രദ്ധേയമായ വേഷങ്ങളിലൊന്നായിരുന്നു. പോൾ ന്യൂമാനോടൊപ്പം എക്സോഡസ് (1960); കാൾ റെയ്‌നർ, അലൻ ആർക്കിൻ എന്നിവർക്കൊപ്പം ദ റഷ്യൻസ് ആർ കമിംഗ്, ദ റഷ്യൻസ് ആർ കമിംഗ് (1965), എലിസബത്ത് ടൈയ്‌ലറുമായി വീണ്ടും ഒന്നിക്കുകയും റിച്ചാർഡ് ബർട്ടനെ അവതരിപ്പിക്കുകയും ചെയ്ത ദ സാൻഡ്പൈപ്പർ (1965), ജോൺ ഫ്രാങ്കൻഹൈമറുടെ ഗ്രാൻഡ് പ്രിക്സ് (1966) എന്നീ ചിത്രങ്ങളിലൂടെ 1960-കളിലുടനീളം സെയ്ൻറ് തൻറെ ചലച്ചിത്ര സാന്നിദ്ധ്യ നിലനിറുത്തി.
ദി ഫിൽകോ ടെലിവിഷൻ പ്ലേഹൗസ് (1954) പ്രൊഡ്യൂസേഴ്‌സ് ഷോകേസ് (1955) എന്നീ ആന്തോളജി പരമ്പരകളിൽ പ്രത്യക്ഷപ്പെട്ടതിന് സിംഗിൾ പെർഫോമൻസിലെ മികച്ച നടിക്കുള്ള പ്രൈംടൈം എമ്മി അവാർഡിന് നാമനിർദ്ദേശങ്ങൾ തുടർച്ചയായി സെയ്ന്റ് നേടി. 1970-കളിൽ അവളുടെ സിനിമാ ജീവിതത്തിനു മങ്ങലേറ്റു തുടങ്ങിയെങ്കിലും ലവിംഗ് (1970) എന്ന ചിത്രത്തിൽ ജോർജ്ജ് സെഗാലിനൊപ്പം അവതരിപ്പിച്ച വേഷത്തിന് അവർ പ്രശംസ നേടി.
ഹൗ ദി വെസ്റ്റ് വാസ് വോൺ (1977) എന്ന ടി.വി. പരമ്പര, ടാക്സി i!!! (1978) എന്ന ടെലിവിഷൻ സിനിമ എന്നിവയിലൂടെ തുടർച്ചയായി പ്രൈംടൈം എമ്മി അവാർഡ് നാമനിർദ്ദേശങ്ങൾ നേടിയ അവർ കൂടാതെ പീപ്പിൾ ലൈക്ക് അസ് (1990) എന്ന മിനിപരമ്പരയിലെ വേഷത്തിന് ഒരു മിനിസീരിയലിലോ ഒരു സ്പെഷ്യലിലോ വേഷമിട്ട മികച്ച സഹനടിക്കുള്ള പ്രൈംടൈം എമ്മി അവാർഡ് നേടി. ടോം ഹാങ്ക്‌സിനൊപ്പം നതിംഗ് ഇൻ കോമൺ (1986) എന്ന ചിത്രത്തിലൂടെ സിനിമയിലേക്ക് മടങ്ങിയെത്തിയ സെയ്ന്റ് സൂപ്പർമാൻ റിട്ടേൺസ് (2006) എന്ന ചിത്രത്തിൽ വേഷമിടുകയും അവതാർ: ദി ലെജൻഡ് ഓഫ് കോറയിൽ (2012-2014) കത്താറ എന്ന കഥാപാത്രത്തിന് ശബ്ദം നൽകുകയും ചെയ്തകൊണ്ട് ഇടയ്‌ക്കിടെ അഭിനയിക്കുന്നത് തുടരുന്നു.
ആദ്യകാലം
1924 ജൂലൈ 4 ന് ന്യൂജേഴ്‌സിയിലെ നെവാർക്കിൽ ക്വാക്കർ മാതാപിതാക്കളുടെ മകളായി ഇവാ മേരി സെയ്ൻറ് ജനിച്ചു. അവൾ ന്യൂയോർക്കിലെ ആൽബനിക്ക് സമീപമുള്ള ഡെൽമറിലെ ബെത്‌ലഹേം സെൻട്രൽ ഹൈസ്‌കൂളിൽ പഠനത്തിന് ചേരുകയും 1942-ൽ അവിടെനിന്ന് ബിരുദം നേടുകയും ചെയ്തു. 2006-ൽ ഹൈസ്‌കൂളിന്റെ ഹാൾ ഓഫ് ഫെയിമിൽ അവളെ ഉൾപ്പെടുത്തി. ബൗളിംഗ് ഗ്രീൻ സ്റ്റേറ്റ് യൂണിവേഴ്‌സിറ്റിയിൽ അഭിനയകല പഠിച്ച അവർ ഡെൽറ്റ ഗാമാ സോറോറിറ്റിയിൽ ചേർന്നു. ഈ സമയത്ത് അവർ പേർസണൽ അപ്യറൻസ് എന്ന നാടകത്തിൽ പ്രധാന വേഷം ചെയ്തു. ബൗളിംഗ് ഗ്രീൻ കാമ്പസിലെ ഒരു തിയേറ്ററിന് അവരുെ പേര് നൽകപ്പെട്ടു. തിയേറ്റർ ഓണററി ഫ്രറ്റേണിറ്റിയായ തെറ്റ ആൽഫ ഫൈയിൽ സജീവ അംഗമായിരുന്ന അവർ 1944-ൽ സ്റ്റുഡന്റ് കൗൺസിലിന്റെ റെക്കോർഡ് കീപ്പറായി സേവനമനുഷ്ഠിച്ചിരുന്നു.
സ്വകാര്യജീവിതം
1951 ഒക്ടോബർ 28-ന് നിർമ്മാതാവും സംവിധായകനുമായിരുന്ന ജെഫ്രി ഹെയ്ഡനെ സെയ്ൻറ് വിവാഹം കഴിച്ചു. അവർക്ക് മകൻ ഡാരെൽ ഹെയ്ഡൻ. മകൾ ലോററ്റ് ഹെയ്ഡൻ എന്നീ രണ്ട് കുട്ടികളുണ്ടായിരുന്നു. ഓൺ ദി വാട്ടർഫ്രണ്ട് എന്ന ചിത്രത്തിലെ അഭിനയത്തിന് അക്കാദമി അവാർഡ് നേടി രണ്ട് ദിവസത്തിന് ശേഷമാണ് അവരുടെ ആദ്യത്തെ കുട്ടി ഡാരെൽ ജനിച്ചത്. സെയ്ൻറു ഹെയ്‌ഡനും നാല് പേരക്കുട്ടികളുമുണ്ട്. 2016 ഡിസംബർ 24-ന് 90-ാം വയസ്സിൽ ഹെയ്‌ഡൻ മരിക്കുന്നതുവരെ 65 വർഷത്തോളം അവരുടെ ബന്ധം തുടർന്നിരുന്നു.
ഓട്ടോണമസ് സ്റ്റേറ്റ് മെഡിക്കൽ കോളേജ്, ഫിറോസാബാദ്
സർക്കാർ മെഡിക്കൽ കോളേജ്, ഫിറോസാബാദ് എന്നും അറിയപ്പെടുന്ന ഓട്ടോണമസ് സ്റ്റേറ്റ് മെഡിക്കൽ കോളേജ്, ഫിറോസാബാദ്, ഒരു സമ്പൂർണ്ണ ത്രിതീയ സർക്കാർ മെഡിക്കൽ കോളേജും ആശുപത്രിയുമാണ്. ഉത്തർപ്രദേശിലെ ഫിറോസാബാദിലാണ് ഇത് സ്ഥിതി ചെയ്യുന്നത്. കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എംബിബിഎസ്) ബിരുദം നൽകുന്നു. പ്രതിവർഷം ബിരുദ വിദ്യാർത്ഥി പ്രവേശനം 100 ആണ്.
കോഴ്സുകൾ
ഫിറോസാബാദിലെ ഓട്ടോണമസ് സ്റ്റേറ്റ് മെഡിക്കൽ കോളേജ് എംബിബിഎസ് കോഴ്സുകളിൽ 100 വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു. നീറ്റ് സ്‌കോറിന്റെ അടിസ്ഥാനത്തിലാണ് മെഡിക്കൽ കോളേജ് പ്രവേശനം. എംബിബിഎസ് കോഴ്സിന്റെ കാലാവധി 4.5 വർഷം + ഒരു വർഷം നിർബന്ധിത റൊട്ടേറ്റിംഗ് മെഡിക്കൽ ഇന്റേൺഷിപ്പ് ആണ്.
ഫിറോസാബാദ് മെഡിക്കൽ കോളേജ്, അനസ്തേഷ്യോളജിയിലും ജനറൽ മെഡിസിനിലും ബിരുദാനന്തര ഡിഎൻബി കോഴ്സും നടത്തുന്നു.
അഫിലിയേഷൻ
അടൽ ബിഹാരി വാജ്‌പേയി മെഡിക്കൽ യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരിക്കുന്ന ഈ കോളേജ് ദേശീയ മെഡിക്കൽ കമ്മീഷന്റെ അംഗീകാരമുള്ളതാണ്.
അവലംബം
വർഗ്ഗം:ഉത്തർ പ്രദേശിലെ മെഡിക്കൽ കോളേജുകൾ
ദിപാലി ബർതാകുർ
അസമിൽ നിന്നുള്ള ഒരു ഇന്ത്യൻ ഗായികയായിരുന്നു ദിപാലി ബർതാക്കൂർ (30 ജനുവരി 1941 - 21 ഡിസംബർ 2018). അവരുടെ പാട്ടുകൾ പ്രധാനമായും ആസാമീസ് ഭാഷയിലാണ് പാടിയിരുന്നത്. 1998-ൽ അവർക്ക് ഇന്ത്യയിലെ നാലാമത്തെ ഉയർന്ന സിവിലിയൻ ബഹുമതിയായ പത്മശ്രീ ലഭിച്ചു.
ആദ്യകാല ജീവിതം
അസമിലെ ശിവസാഗറിലെ സോനാരിയിൽ ബിശ്വനാഥ് ബോർത്തക്കൂറിന്റെയും ചന്ദ്രകാന്തി ദേവിയുടെയും മകളായി 1941-ലാണ് ബർതാക്കൂർ ജനിച്ചത്.
സ്വകാര്യ ജീവിതം
ബർതാക്കൂർ 1969-ൽ "ലുയിറ്റോ നെജാബി ബോയ്" എന്ന തന്റെ അവസാന ഗാനം ആലപിച്ചു. അതിനുശേഷം അവർക്ക് കഠിനമായ മോട്ടോർ ന്യൂറോൺ രോഗം ബാധിച്ചുതുടങ്ങി. അത് അവരുടെ പാട്ടിന് തടസ്സമാകുകയും വീൽചെയർ ഉപയോഗിക്കാൻ നിർബന്ധിക്കുകയും ചെയ്തു. 1976-ൽ ആസാമിൽ നിന്നുള്ള പ്രശസ്ത ഇന്ത്യൻ കലാകാരനും പ്രശസ്ത അസമീസ് എഴുത്തുകാരൻ ബിനന്ദ ചന്ദ്ര ബറുവയുടെ മകനും ചിത്രകാരനുമായ നീൽ പവൻ ബറുവയെ അവർ വിവാഹം കഴിച്ചു.
ദീർഘനാളത്തെ അസുഖത്തെത്തുടർന്ന് 2018 ഡിസംബർ 21-ന് ഗുവാഹത്തിയിലെ നെംകെയർ ഹോസ്പിറ്റലിൽ വെച്ച് ബർത്തക്കൂർ മരിച്ചു. "ആസാമിന്റെ നൈറ്റിംഗേൽ" എന്നാണ് അവർ അറിയപ്പെട്ടിരുന്നത്.
അവാർഡുകൾ
1990-92 കാലഘട്ടത്തിൽ നാടോടി സംഗീതത്തിനും പരമ്പരാഗത സംഗീതത്തിനുമുള്ള പത്മശ്രീ പുരസ്‌കാരം നൽകി ബർത്തക്കൂറിനെ നിരവധി തവണ ആദരിച്ചിട്ടുണ്ട്.
അവരുടെ ചില അവാർഡുകൾ/അംഗീകാരങ്ങൾ ചുവടെ പട്ടികപ്പെടുത്തിയിരിക്കുന്നു:
അവലംബം
വർഗ്ഗം:ഇന്ത്യൻ വനിതാ നാടോടി ഗായകർ
സിസ്‌വാൻ, പഞ്ചാബ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് സിസ്‌വാൻ. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് സിസ്‌വാൻ സ്ഥിതിചെയ്യുന്നത്. സിസ്‌വാൻ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് സിസ്‌വാൻ ൽ 104 വീടുകൾ ഉണ്ട്. ആകെ ജനസംഖ്യ 510 ആണ്. ഇതിൽ 288 പുരുഷന്മാരും 222 സ്ത്രീകളും ഉൾപ്പെടുന്നു. സിസ്‌വാൻ ലെ സാക്ഷരതാ നിരക്ക് 73.73 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. സിസ്‌വാൻ ലെ 6 വയസ്സിനു താഴെയുള്ള കുട്ടികളുടെ എണ്ണം 64 ആണ്. ഇത് സിസ്‌വാൻ ലെ ആകെ ജനസംഖ്യയുടെ 12.55 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 183 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 157 പുരുഷന്മാരും 26 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 97.27 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 89.07 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
സിസ്‌വാൻ ലെ 157 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
വി.വി. അബ്ദുല്ല സാഹിബ്
ഗോളശാസ്ത്രം, ഗണിതശാസ്ത്രം, സാമൂഹ്യം, തത്വ ശാസ്ത്രം, മതം, ഭൗതികശാസ്ത്രം, തുടങ്ങിയ വിഷയങ്ങളിൽ നിരവധി ഗ്രന്ഥങ്ങൾ രചിച്ച എഴുത്തുകാരനാണ് '''വി. വി. അബ്ദുല്ല സാഹിബ്.'''
ജീവിത രേഖ
വലിയകത്ത് വീരാവു - ഹലീമ ദമ്പതികളുടെ മകൻ. ജനനം, 1920 ജൂൺ 20 ന് തൃശൂർ ജില്ലയിലെ പെരിഞ്ഞനത്ത്. ഹൈസ്കൂൾ - കോളേജ് വിദ്യാഭ്യാസം തൃശ്ശൂരിൽ പത്താം തരം പൊതു പരീക്ഷയിൽ മലയാള ഭാഷയിലെ ഉയർന്ന മാർക്കിന് സ്വർണ്ണ മെഡൽ പുരസ്‌കാരം ലഭിച്ചിരുന്നു. മലയാളം, ഇംഗ്ലീഷ്, അറബിക്, ഉറുദു, തെലുങ്കു, കന്നഡ, സംസ്‌കൃതം, ഹിന്ദി എന്നി ഭാഷകള് അനായാസം കൈകാര്യം ചെയ്യുകയും അനേകം പുസ്തകങ്ങൾ പ്രസിദ്ധീകരിച്ചിട്ടും ഉണ്ട്. 2008 ഏപ്രിൽ 15 ന് അന്തരിച്ചു. അന്ത്യവിശ്രമം പെരിഞ്ഞനം ജമുഅത്ത്‌ പളളി ഖബർസ്ഥാനിൽ
പ്രവർത്തന മേഖലകൾ
ഗോള ശാസ്ത്രം, ഗണിത ശാസ്ത്രം, മതം, സമൂഹം, തത്വ ശാസ്ത്രം, ഭൗതിക ശാസ്ത്രം, തുടങ്ങിയ വൈവിധ്യ മാർന്ന വിഷയങ്ങളിൽ നാല്പതോളം ഗ്രന്ഥങ്ങൾ പ്രസിദ്ധീകരിച്ചിട്ടുണ്ട് അറുനൂറിലധികം പുറങ്ങൾ വരുന്ന വിസ്തൃത ഗോളശാസ്ത്രം ഈ വിഷയത്തിൽ മലയാളത്തിൽ പ്രസിദ്ധീകരിക്കപ്പെടുന്ന ആദ്യത്തെ ആധികാരിക ഗ്രന്ഥമാണ്. ആനുകാലികങ്ങളിൽ നിരവധി ലേഖനങ്ങളും പ്രസിദ്ധീകരിച്ചിട്ടുണ്ട്. ഇനിയും പ്രസിദ്ധീകരി ക്കപ്പെടാത്ത കൈയെഴുത്തു കൃതികൾ ഏറെയാണ്. കൂടാതെ ഒട്ടനവധി അറബി കവിതകളും, തമിഴിൽ നിന്നും തിരുക്കുറളും മലയാളത്തിലേക്ക് പദ്യ രൂപത്തിൽ പരിഭാഷ പെടുത്തിയിട്ടുണ്ട്. പുസ്തക പ്രസാധനത്തിന് കേരള / തമിഴ് നാട് സർക്കാരുകളുടെ ധനസഹായം ലഭിച്ചിരുന്നു. അറിയപ്പെടുന്ന പ്രഭാഷകനും ആയിരുന്നു. "സാഗര മേള" എന്ന നോവൽ രചിചിട്ടുണ്ട്. കേരളത്തിലെ മത - ശാസ്ത്ര വൈജ്ഞാനിക സംവാദ രംഗത്തെ സജീവമായിരുന്നു. ഖുർആൻ - ശാസ്ത്ര സെമിനാറുകളിൽ വളരെക്കാലം ക്ഷണിതാവായിരുന്നു.
അവലംബം
വർഗ്ഗം:എഴുത്തുകാർ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:2008-ൽ മരിച്ചവർ വർഗ്ഗം:1920-ൽ ജനിച്ചവർ
ഒക്കൽ ഗ്രാമപഞ്ചായത്ത്
എറണാകുളം ജില്ല യിലെ കുന്നത്തുനാട് താലൂക്കിൽ, കൂവപ്പടി ബ്ളോക്കിലാണ് ചേലാമറ്റം, കൂവപ്പടി എന്നീ വില്ലേജുകളിലായി വ്യാപിച്ചുകിടക്കുന്നതും 12.8 ചതുരശ്രകിലോമീറ്റർ വിസ്തീർണ്ണമുള്ളതുമായ ഒക്കൽ ഗ്രാമപഞ്ചായത്ത് സ്ഥിതി ചെയ്യുന്നത്.
നരസിംഹ സ്വാമി ക്ഷേത്രം, സീബി
കർണാടക സംസ്ഥാനത്തെ തുംകൂർ ജില്ലയിലെ തുംകൂർ താലൂക്കിൽ സീബി ഗ്രാമത്തിൽ സ്ഥിതിചെയ്യുന്ന ഒരു ക്ഷേത്രമാണ് നരസിംഹ സ്വാമി ക്ഷേത്രം. തുംകൂർ നഗരത്തിന് ഏകദേശം 20 കിലോമീറ്റർ വടക്കുഭാഗത്തായി ദേശീയപാത 4 ലാണ് സീബി ഗ്രാമം സ്ഥിതി ചെയ്യുന്നത്.
ചരിത്രവും ഐതിഹ്യവും
ബ്രിട്ടീഷ് കാലഘട്ടത്തിലെ ചരിത്രകാരനും എപ്പിഗ്രാഫിസ്റ്റുമായ ബി. ലെവീസ് റൈസിന്റെ കുറിപ്പുകൾ പ്രകാരം, ഒരിക്കൽ കാളവണ്ടിയിൽ ധാന്യം കയറ്റിക്കൊണ്ടുപോകുന്ന ഒരു വ്യാപാരി സിബി ഗ്രാമത്തിൽ വിശ്രമത്തിനായി തന്റെ വണ്ടി നിർത്തി. ഉയർന്നുനിന്നിരുന്ന ഒരു പാറയിൽ തീകൂട്ടി കലത്തിൽ ധാന്യം തിളപ്പിക്കവേ അതിന്റെ നിറം രക്തഛവിയായി മാറുകയും വ്യാപാരിയും പരിചാരകരും മൃഗങ്ങളും മോഹാലസ്യത്തിലമരുകയും ചെയ്തു. അബോധാവസ്ഥയിലായിരിക്കവേ, നരസിംഹമൂർത്തി വ്യാപാരിയുടെ സ്വപ്നത്തിൽ പ്രത്യക്ഷപ്പെടുകയും പാറ തന്റെ ഇരിപ്പിടമാണെന്നും വ്യാപാരി തന്റെ ഇരിപ്പിടത്തെ മലിനമാക്കിയതിന്റെ പ്രായശ്ചിത്തമായി ആ സ്ഥലത്ത് തനിക്കായി ഒരു ക്ഷേത്രം നിർമ്മിക്കണമെന്നും അരുളിച്ചെയ്തു. അങ്ങനെ വ്യാപാരി ആ സ്ഥലത്ത് ഒരു ചെറിയ ക്ഷേത്രം നിർമ്മിച്ചു. പിന്നീട് മൈസൂർ രാജ്യത്തിലെ ടിപ്പു സുൽത്താന്റെ കൊട്ടാരത്തിലെ ഒരു ദിവാനായിരുന്ന കച്ചേരി കൃഷ്ണപ്പയുടെ പുത്രന്മാരായിരുന്ന ലക്ഷ്മിനരസപ്പ, പുട്ടണ്ണ, നല്ലപ്പ എന്നീ മൂന്ന് സമ്പന്ന സഹോദരങ്ങൾ മുമ്പ് നിലനിന്നിരുന്ന ശ്രീകോവിലിനു മുകളിൽ ഒരു വലിയ ക്ഷേത്രം നിർമ്മിച്ച് സമർപ്പണം നടത്തി. ഇന്നത്തെ സ്ഥലത്ത് ഒരു ക്ഷേത്രം പണിതുയർത്തിയാൽ തനിക്ക് നരസിംഹദേവൻ നിത്യമായ സന്തോഷം വാഗ്ദാനം ചെയ്യുമെന്നുള്ള ഒരു സ്വപ്നം നല്ലപ്പയ്ക്ക് ഉണ്ടായിരുന്നതായും ഐതിഹ്യം പറയുന്നു. ക്ഷേത്ര നിർമ്മാണം പൂർത്തിയാക്കാൻ ഏകദേശം പത്തുവർഷക്കാലമെടുത്തു. പതിനെട്ടാം നൂറ്റാണ്ടിന്റെ അവസാനത്തിൽ നിർമ്മിക്കപ്പെട്ട ലളിത സുന്ദരമായ ദ്രാവിഡ ഘടനയാണ് ഈ നരസിംഹ സ്വാമി ക്ഷേത്രത്തിനുള്ളത്. ഹൈന്ദവദേവനായ വിഷ്ണുവിന്റെ അവതാരമായ നരസിംഹമാണ് ക്ഷേത്രത്തിലെ പ്രധാന പ്രിതിഷ്ഠ.
വാസ്തുവിദ്യയും ചുവർച്ചിത്രങ്ങളും
മുഖമണ്ഡപത്തിലെ (പ്രവേശന ഹാൾ) മച്ചിലും ചുവരുകളിലുമുള്ള ചുവർചിത്രങ്ങളാണ് ഈ ക്ഷേത്രത്തിന്റെ പ്രധാന ആകർഷണം. രാജസഭയിലേയും അതോടൊപ്പം ഭാഗവതം, നരസിംഹ പുരാണം, രാമായണം, മഹാഭാരതം എന്നീ പുരാണങ്ങളിലെയും (ഇതിഹാസങ്ങൾ) രംഗങ്ങൾ ഇവിടെ ചിത്രീകരിക്കപ്പെട്ടിരിക്കുന്നു. ശ്രീരംഗപട്ടണത്തിലെ ദാരിയ ദൌലത്ത് ബാഗിലെ ചുവർച്ചിത്രങ്ങളോടു സമാനമായ അതേ കലാപരമായ ഭാഷയാണ് ഇവിടുത്തെ ചുവർച്ചിത്രങ്ങളും പിന്തുടരുന്നത്. കലാ നിരൂപകയായ വീണാ ശേഖർ പറയുന്നതുപ്രകാരം, ചുവർ ചിത്രങ്ങളുടെ കലാരീതി കർണാടകയിലേക്ക് കുടിയേറിയതും, അതുപോലെതന്നെ ഈ ചുവർച്ചിത്രങ്ങൾ ഒരു "നാടോടി" സ്വഭാവമുള്ളതുമാണ്. കലാചരിത്രകാരനായ ജോർജ്ജ് മിഷേൽ പറയുന്നതനുസരിച്ച്, ഈ ക്ഷേത്രത്തിലെ ചുവർച്ചിത്രങ്ങൾ മൈസൂർ കാലഘട്ടത്തിലെ ഏറ്റവും മികച്ചവയും ഒപ്പം ഘോഷയാത്രകളെ ചിത്രീകരിക്കുന്ന രാജസഭാ പെയിന്റിംഗുകൾ ഒരു മുഗൾ സ്വാധീനം പ്രകടമാക്കുന്നവയുമാണ്.
മൂന്ന് വരികളായി തിരിച്ചിരിക്കുന്ന ചുവരുകളിലെയും മച്ചിലേയും ചുവർച്ചിത്രങ്ങളിലെ ആദ്യ വരിയിൽ ഭഗവാൻ കൃഷ്ണന്റെ കൃഷ്ണ ലീലയെയും രണ്ടാമത്തെ വരിയിൽ മഹാരാജ കൃഷ്ണരാജ വോഡയാർ മൂന്നാമന്റെ രാജസദസിലെ നല്ലപ്പയോടൊത്തുള്ള രംഗവും (ദിവാൻ കൃഷ്ണപ്പയുടെ മക്കളിലൊരാൾ) ചിത്രീകരിച്ചിരിക്കുമ്പോൾ മൂന്നാമത്തെ നിരയിൽ ഹൈദർ അലിയുടെയും മകൻ ടിപ്പു സുൽത്താന്റെയും രാജസദസിൽ കച്ചേരി കൃഷ്ണപ്പ, രാവണപ്പ, വെങ്കടപ്പ (ഉന്നപ്പ പദവികൾ വഹിച്ചിരുന്ന നല്ലപ്പയുടെ മാതൃ അമ്മാവന്മാർ) എന്നിരുൾപ്പെട്ട  രംഗങ്ങളാണ് ചിത്രീകരിച്ചിരിക്കുന്നത്. രചനാ ശൈലിയുടെ അടിസ്ഥാനത്തിൽ വീണാ ശേഖർ പറയുന്നതുപ്രകാരം, മഹാരാജ കൃഷ്ണ രാജ വോഡിയാർ മൂന്നാമന്റെ (ഹൈദറിന്റെയും ടിപ്പു സുൽത്താന്റെയും കാലശേഷം ഭരിച്ച) ഛായാചിത്രം പത്തൊൻപതാം നൂറ്റാണ്ടിന്റെ തുടക്കത്തിൽ ഉൾപ്പെടുത്തിയിരിക്കാവുന്നതാണ്.
പ്രധാന പ്രവേശന കവാടത്തിന്റെ മണ്ഡപത്തിലെ മച്ചിലുള്ള ഒരു ചുവർചിത്രത്തിൽ ടിപ്പു സുൽത്താൻ ഒരു കടുവയുമായി യുദ്ധം ചെയ്യുന്നതും കൃഷ്ണഭഗവാൻ തന്റെ സുഹൃത്തുക്കളായ  ഇടയ ബാലന്മാരുമായി പുല്ലാങ്കുഴൽ വായിക്കുന്നതും ചിത്രീകരിച്ചിരിക്കുന്നു. മച്ചിന് ചുവർച്ചിത്രങ്ങളോടുകൂടിയ നാല് ഉത്തരങ്ങളുണ്ട്. ആദ്യത്തേതിൽ സവാരിക്കാരില്ലാത്ത കുതിരകളെ പിന്തുടരുന്ന ആനകളെ ചിത്രീകരിക്കുന്നു; രണ്ടാമത്തേതിൽ കോണാകൃതിയിലുള്ള തൊപ്പികൾ ധരിച്ചിരിക്കുന്ന കുതിരപ്പടയാളികളിൽ (വിജയനഗര കാലഘട്ടത്തിൽ ഇത് സാധാരണമാണ്) ചിലർ കുതിരയോടിക്കുന്നതായും മറ്റുള്ളവർ പതാകകളേന്തി കാൽനടയായി സഞ്ചരിക്കുന്നതും ചിത്രീകരിച്ചിരിക്കുന്നു; മൂന്നാമത്തേതിൽ കുതിരപ്പടയാളികളിൽ ചിലർ സവാരി ചെയ്യുന്നതും മറ്റുചിലർ കാൽനടയായി പോകുന്നതും ആനകളെ നയിച്ചുകൊണ്ടു പോകുന്നവരേയും പീരങ്കികൾ വഹിച്ചുകൊണ്ടുള്ള വണ്ടിയും ചിത്രീകരിക്കുന്നു. ഈ ചുവർച്ചിത്രങ്ങളിൽ പതിനെട്ടാം നൂറ്റാണ്ടിന്റെ അവസാനത്തെ നിർമ്മിതികളായ ഹംപിയിലെ വിരൂപാക്ഷ ക്ഷേത്രത്തിലെയും ഹോളാൽഗുണ്ടിയിലെ സിദ്ധേശ്വര ക്ഷേത്രത്തിലെയും ചുവർചിത്രങ്ങളിൽ കാണപ്പെടുന്ന സാമ്യത കലാചരിത്രകാരൻ  ജോർജ്ജ് മിഷേൽ അംഗീകരിക്കുന്നു.
അവലംബം
വർഗ്ഗം:കർണാടകയിലെ ക്ഷേത്രങ്ങൾ
സ്തംഭനം
ഒരു മാന്ത്രികകർമ്മത്തെയാണ് സ്തംഭനം എന്ന് വിളിക്കുന്നത്. പ്രധാനമായും വൈഷ്‌ണവം, ശാക്തേയം, ശൈവം എന്നീ മന്ത്രവാദരീതികളാണ്‌ നിലവിലുളളത്‌. ഈ രീതികളിലൂടെ നിർവഹിക്കപ്പെടുന്ന ഷഡ്കർമങ്ങളിലൊന്നാണ് സ്തംഭനം.
മറ്റുള്ള മനുഷ്യരുടെയോ ദേവതകളുടെയോ ജീവികളുടെയോ പ്രവർത്തനം അഹിതകരമാകുമ്പോൾ ഈ കർമ്മത്തിലൂടെ അത് തടയാൻ സാധിക്കുമെന്ന് ചിലർ വിശ്വസിക്കുന്നുണ്ട്. ശത്രുവിന് ഒന്നും ചെയ്യാൻ ശേഷിയില്ലാതെയാക്കുവാൻ ഈ കർമ്മത്തിലൂടെ സാധിക്കുമെന്നാണ് വിശ്വാസം.
ചെയ്യുന്ന രീതി
മന്ത്രവാദക്കളം വരച്ചശേഷമാണ് ഈ മാന്ത്രികകർമ്മം ചെയ്യുന്നത്. ഭഗവതിയെ മഞ്ഞപ്പൂക്കൾ കൊണ്ട് പൂജിക്കുകയാണ് പ്രധാന കർമ്മം. വീടിന്റെ കിഴക്കുഭാഗത്തായി കിഴക്കോട്ടു നോക്കിയിരുന്നുവേണം ഇത് ചെയ്യാൻ. കറുത്തപക്ഷത്തിലെ പഞ്ചമി, അഷ്ടമി, കറുത്തവാവ്; ചൊവ്വ, ശനി, ഞായർ എന്നീ ദിവസങ്ങളുമാണ് അനുയോജ്യമായ ദിവസങ്ങൾ. ആനത്തോലിട്ടിരുന്ന് കൊന്നയുടെ ചമത ആടിന്റെ നെയ്യിൽ നനച്ചാണ് ഹോമിക്കേണ്ട‌ത്. വേപ്പിൻ കുരു കൊണ്ടാണ് ജപമാല നിർമ്മിക്കേണ്ടത്. ഹോമത്തിനായുള്ള അഗ്നി പേരാൽമരം കടഞ്ഞുവേണം ഉണ്ടാക്കുവാൻ.
സംസ്കാരത്തിൽ
ഐതിഹ്യമാലയിൽ തേവലശ്ശേരി നമ്പി എന്നയാളെപ്പറ്റിയുള്ള അതിശയോക്തി നിറഞ്ഞ വിവരണങ്ങളോടൊപ്പം ഇദ്ദേഹത്തിന് സ്തംഭനം എന്ന മന്ത്രവിദ്യയും വശമുണ്ടായിരുന്നു എന്ന് പ്രസ്താവനയുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:മന്ത്രവാദം
ഓക്ക് ഐലന്റ്
കാനഡയിലെ നോവ സ്കോട്ടിയയുടെ തെക്കൻ തീരത്തുള്ള ലുനെൻബർഗ് കൗണ്ടിയിൽ 57 ഹെക്ടർ (140 ഏക്കർ) വിസ്തൃതിയിൽ സ്വകാര്യ ഉടമസ്ഥതയിലുള്ള ദ്വീപാണ് ഓക്ക് ഐലന്റ്. സമുദ്രനിരപ്പിൽ നിന്ന് പരമാവധി 11 മീറ്റർ (36 അടി) ഉയരത്തിൽ സ്ഥിതി ചെയ്യുന്നതും വൃക്ഷങ്ങളാൽ മൂടപ്പെട്ടതുമായ ദ്വീപ് മഹോൺ ബേയിലെ 360 ഓളം ചെറിയ ദ്വീപുകളിൽ ഒന്നാണ്. തീരത്തു നിന്നും 200 മീറ്റർ അകലെയാണ് ഈ ദ്വീപ്. നടപ്പാതയും ഗേറ്റും ഉപയോഗിച്ച് പ്രധാന ഭൂപ്രദേശവുമായി ദ്വീപിനെ ബന്ധിപ്പിച്ചിരിക്കുന്നു. വെസ്റ്റേൺ ഷോറിലെ ഗ്രാമീണ സമൂഹമാണ് ഏറ്റവും അടുത്തുള്ള ജനവിഭാഗം. ഏറ്റവും അടുത്തുള്ള ഗ്രാമം ചെസ്റ്റർ ആണ്. കുഴിച്ചിടപ്പെട്ട നിധികൾ, ചരിത്രപരമായ കരകൗശല വസ്തുക്കൾ എന്നിവയോടനുബന്ധിച്ചുള്ള പര്യവേക്ഷണങ്ങളാലും മറ്റു ചില സിദ്ധാന്തങ്ങളാലും ദ്വീപ് പ്രശസ്തമാണ്.
പുറത്തേക്കുള്ള കണ്ണികൾ
വർഗ്ഗം:കാനഡയിലെ ദ്വീപുകൾ
ഉബ്രംഗള
ഉബ്രംഗള കാസറഗോഡ് ജില്ലയിലെ ഒരു ചെറിയ ഗ്രാമമാണ്. ഇവിടെ നിന്നും നമ്പർ: 66 ദേശീയ പാതയിലേയ്ക്ക് റോഡുകളുണ്ട്. കിഴക്കൻ ഭാഗത്തേയ്ക്കുള്ള റോഡ് കർണ്ണാടക സംസ്ഥാനത്തുള്ള സുള്ള്യയിലേയ്ക്കു പോകുന്നു. സുള്ള്യയിൽ നിന്നും മൈസൂർ ബാംഗളൂർ എന്നിവിടങ്ങളിലേയ്ക്ക് പോകാൻ കഴിയും. മംഗലാപുരം - പാലക്കാട് പാതയാണ് അടുത്തുകൂടി കടന്നുപോകുന്ന റയിൽപ്പാത. അടുത്ത റയിൽവേ സ്റ്റേഷൻ കാസർഗോഡ് ആണ്. കാസർഗോഡു നിന്നും 25 കിലോമീറ്റർ ദൂരമുണ്ട്. അടുത്ത വിമാനത്താവളം മംഗലാപുരം ആകുന്നു.
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
തമിഴ്നാട് മെർക്കന്റൈൽ ബാങ്ക് ലിമിറ്റഡ്
തമിഴ്‌നാട്ടിലെ തൂത്തുക്കുടി ആസ്ഥാനമായി പ്രവർത്തിക്കുന്ന ബാങ്കാണ് തമിഴ്‌നാട് മെർക്കന്റൈൽ ബാങ്ക് ലിമിറ്റഡ് (ടിഎംബി). 1921 ൽ നാടാർ ബാങ്ക് എന്ന പേരിൽ സ്ഥാപിതമായെങ്കിലും 1962 നവംബറിൽ തമിഴ്നാട് മെർക്കന്റൈൽ ബാങ്ക് എന്ന് പേര് മാറ്റി. ഇതോടെ നാടാർ സമൂഹത്തിനപ്പുറം ബാങ്കിന്റെ പ്രവർത്തനം വ്യാപിച്ചു. 2018-2019 സാമ്പത്തിക വർഷത്തിൽ ബാങ്ക് 2585 മില്യൺ ഡോളറിന്റെ അറ്റാദായം രേഖപ്പെടുത്തി.
ചരിത്രം
1920 ൽ തൂത്തുക്കുടിയിൽ നടന്ന നാടാർ മഹാജന സംഗമത്തിന്റെ വാർഷിക യോഗത്തിലാണ് നാടാർ ബിസിനസ്സ് സമൂഹത്തിനായി ഒരു ബാങ്ക് എന്ന ആശയം ആദ്യമായി രൂപപ്പെട്ടത്. 1921 മെയ് 11 ന് ഇന്ത്യൻ കമ്പനീസ് ആക്റ്റ് 1913 പ്രകാരം ബാങ്ക് രജിസ്റ്റർ ചെയ്യപ്പെട്ടു. 1921 നവംബർ 4 ന് എം.വി. ഷണ്മുഖവേൽ നാടാറെ ബാങ്കിന്റെ ആദ്യ ചെയർമാനായി തിരഞ്ഞെടുത്തു.
ശാഖകൾ
നിലവിൽ ഇന്ത്യയിലുടനീളം 509 മുഴുവൻ ശാഖകളും, 12 റീജിയണൽ ഓഫീസുകളും, പതിനൊന്ന് എക്സ്റ്റൻഷൻ കൗണ്ടറുകളും, ആറ് സെൻട്രൽ പ്രോസസ്സിംഗ് സെന്ററുകളും, ഒരു സർവീസ് ബ്രാഞ്ചും, നാല് കറൻസി ചെസ്റ്റുകളും,1094 എടിഎം കൗണ്ടറുകളും ബാങ്കിനുണ്ട്. ബ്രാഞ്ച് തല പ്രവർത്തനങ്ങൾക്കായി കമ്പ്യൂട്ടറൈസേഷൻ അവതരിപ്പിച്ച ഇന്ത്യയിലെ ആദ്യത്തെ സ്വകാര്യ മേഖലാ ബാങ്കാണ് തമിഴ്‌നാട് മെർക്കന്റൈൽ ബാങ്ക്.
ആനമങ്ങാട്
മലപ്പുറം ജില്ലയിലെ പെരിന്തൽമണ്ണ താലൂക്കിൽ ഉൾപ്പെട്ട ഒരു വില്ലേജാണ് ആനമങ്ങാട്.
2001ലെ കാനേഷുമാരി കണക്കെടുപ്പനുസരിച്ച് ആകെ ജനസംഖ്യ 14,236 ആണ്. 6,906 പുരുഷന്മാരും 7,330 സ്ത്രീകളുമാണ് ഉള്ളത്.
സ്ഥാപനങ്ങൾ
മേൽപ്പറഞ്ഞവയാണ് ആനമങ്ങാടുള്ള പ്രധാന സ്ഥാപനങ്ങൾ. ഇതു കൂടാതെ സ്വകാര്യ ആസ്പത്രികളും ഇവിടെ പ്രവർത്തിക്കുന്നുണ്ട്.
അവലംബം
വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഗ്രാൻഡ് ട്രങ്ക് റോഡ്
ഏഷ്യയിലെ ഏറ്റവും പഴയതും ഏറ്റവും നീളമുള്ളതുമായ ഒരു സഞ്ചാരപാതയാണ് ഗ്രാൻഡ് ട്രങ്ക് റോഡ് Grand Trunk Road). രണ്ടായിരത്തിലധികം വർഷങ്ങളായി ഇന്ത്യൻ ഉപഭൂഖണ്ഡത്തിന്റെ ഭാഗങ്ങളെ മധ്യ-കിഴക്കൻ ഏഷ്യയേയുമായി ബന്ധിച്ചിരുന്നന്നhത് ഈ പാതയാണ്.
ഐ.സി.സി. ചാമ്പ്യൻസ് ട്രോഫി 2017
ഐ.സി.സി. യുടെ ആഭിമുഖ്യത്തിൽ നടത്തുന്ന ചാമ്പ്യൻസ് ട്രോഫി ഏകദിന ക്രിക്കറ്റ് ടൂർണമെന്റിന്റെ എട്ടാമത് പതിപ്പാണ് '''ഐ.സി.സി. ചാമ്പ്യൻസ് ട്രോഫി 2017'''. ഇംഗ്ലണ്ടിലും വെയിൽസിലുമായി 2017 ജൂൺ ഒന്ന് മുതൽ ജൂൺ 18 വരെയാണ് ഈ ടൂർണമെന്റ് നടത്തപ്പെടുന്നത്. 2015 സെപ്തംബർ 30 ന് പരിഗണിച്ച ഐ.സി.സി. ഏകദിന ക്രിക്കറ്റ് റാങ്കിങ്ങിൽ ആദ്യ എട്ട് സ്ഥാനങ്ങളിൽ വന്ന ടീമുകളാണ് 2017ലെ ചാമ്പ്യൻസ് ട്രോഫി കളിക്കുവാൻ യോഗ്യത നേടിയത്. വെസ്റ്റ് ഇൻഡീസിനെ റാങ്കിങ്ങിൽ മറികടന്ന ബംഗ്ലാദേശ് ക്രിക്കറ്റ് ടീം ആദ്യമായി ചാമ്പ്യൻസ് ട്രോഫി കളിക്കുവാൻ 2017ൽ യോഗ്യത നേടി. അടുത്ത ചാമ്പ്യൻസ് ട്രോഫി ടൂർണമെന്റ് 2021ൽ ഇന്ത്യയിൽ വെച്ച് നടക്കും.
വേദികൾ
2017 ചാമ്പ്യൻസ് ട്രോഫി മൽസരങ്ങൾ നടക്കുന്ന വേദികൾ 2016 ജൂൺ ഒന്നിന് ഐ.സി.സി പ്രഖ്യാപിച്ചു. . = മത്സരങ്ങൾ =
സന്നാഹ മത്സരങ്ങൾ
ചാമ്പ്യൻസ് ട്രോഫി മൽസരങ്ങൾ ആരംഭിക്കുന്നതിനു മുൻപ് താഴെ പറയുന്ന 6 സന്നാഹ മത്സരങ്ങൾ നടന്നു.
പുറത്തേക്കുള്ള കണ്ണികൾ
വർഗ്ഗം:ഐ.സി.സി. ചാമ്പ്യൻസ് ട്രോഫി മത്സരങ്ങൾ
അൽ ഉർവത്തുൽ വുഥ്ഖ
ജമാലുദ്ദീൻ അഫ്ഗാനി, മുഹമ്മദ് അബ്ദു എന്നിവർ ചേർന്ന് സ്ഥാപിച്ച ഒരു കൊളോണിയൽ വിരുദ്ധ ഇസ്‌ലാമിക പ്രസിദ്ധീകരണമായിരുന്നു അൽ ഉർവത്തുൽ വുഥ്ഖ (العروة الوثقى, The Firmest Bond). 1884 മാർച്ച് മുതൽ അതേവർഷം ഒക്ടോബർ വരെ മാത്രമേ ഇത് പ്രസിദ്ധീകരിക്കപ്പെട്ടുള്ളൂ എങ്കിലും, അറബ് നവോത്ഥാനത്തിന്റെ ഏറ്റവും പ്രഥമവും പ്രധാനവുമായ പ്രസിദ്ധീകരണമായി കരുതപ്പെടുന്നു. ഇസ്‌ലാമികസമൂഹത്തോട് സംവദിച്ച ഉർവ, ഐക്യത്തിന് വേണ്ടി ആഹ്വാനം ചെയ്തു.
യൂറോപ്യൻ കൊളോണിയലിസത്തിനെതിരെ ഉറച്ച നിലപാടും സ്വീകരിച്ചതോടെ, ഈജിപ്റ്റിലും ഇന്ത്യയിലും ബ്രിട്ടീഷ് അധികാരികൾ ഇത് നിരോധിച്ചു.
പേര്
ബലിഷ്ഠമായ കരാർ എന്നർത്ഥം വരുന്ന അറബി പദമാണ് അൽ ഉർവത്തുൽ വുഥ്ഖ ഖുർആനിൽ രണ്ടുതവണ ഈ നാമം പ്രത്യക്ഷപ്പെടുന്നുണ്ട്.
അവലംബം
വർഗ്ഗം:പ്രസിദ്ധീകരണം നിലച്ച പത്രങ്ങൾ
ലോൻചിങ് ദി ബോട്ട്.സ്കാജൻ
1884-ൽ സ്വീഡിഷ് കലാകാരനായ ഓസ്കാർ ബ്യോർക്ക് വരച്ച ചിത്രമാണ് ലോൻചിങ് ദി ബോട്ട്.സ്കാജൻ (ഡാനിഷ്: Båden sættes i søen. Skagen). ഇത് പ്രാദേശിക മത്സ്യത്തൊഴിലാളികളുടെ പ്രവർത്തനങ്ങളെ ചിത്രീകരിക്കുന്നു. ഇത് സ്‌കാജൻ ചിത്രകാരന്മാരുടെ പ്രിയപ്പെട്ട വിഷയമാണ്. സ്‌കാഗനിൽ നിന്നുള്ള ബിജോർക്കിന്റെ ഓപ്പൺ എയർ പെയിന്റിംഗുകളിൽ ഏറ്റവും വലുതാണ് ലോഞ്ച് ദി ബോട്ട്. ഈ ചിത്രം സ്കഗൻസ് മ്യൂസിയത്തിൽ പ്രദർശിപ്പിച്ചിരിക്കുന്നു.
പശ്ചാത്തലം
1870-കളുടെ അവസാനം മുതൽ ജുട്ട്‌ലാന്റിന്റെ വടക്കുഭാഗത്തുള്ള സ്കഗൻ എന്ന മത്സ്യബന്ധന ഗ്രാമത്തിൽ എല്ലാ വേനൽക്കാലത്തും ഒത്തുകൂടിയ പ്രാദേശിക മത്സ്യത്തൊഴിലാളികളെയും പ്രധാനമായും അവരുടെ ഒത്തുചേരലുകളും ആഘോഷങ്ങളും വരയ്ക്കുന്ന ഡാനിഷ് കലാകാരന്മാരുടെ ഒരു കൂട്ടമായിരുന്നു സ്കഗൻ ചിത്രകാരന്മാർ. 1882-ൽ പാരീസിൽ വെച്ച് കണ്ടുമുട്ടിയ P. S. Krøyer-ന്റെ പ്രോത്സാഹനത്താൽ ഓസ്കാർ ബ്യോർക്ക് ആദ്യമായി Skagen-ൽ എത്തി. അവിടെയുള്ള കലാകാരന്മാരുടെ സമൂഹവുമായി അദ്ദേഹം ഉടൻ തന്നെ ബന്ധപ്പെട്ടു. പ്രത്യേകിച്ച് മൈക്കൽ ആഞ്ചർ, അദ്ദേഹത്തിന്റെ ഭാര്യ അന്ന, ഹോൾഗർ ഡ്രാച്ച്മാൻ. ക്രോയറിന്റെയും ഫ്രഞ്ച് നാച്ചുറലിസം മൂവ്‌മെന്റിന്റെയും സ്വാധീനത്തിൽ തന്റെ മികച്ച ചിത്രങ്ങളിൽ ചിലത് പൂർത്തിയാക്കാൻ നിരവധി വേനൽക്കാലത്ത് ബിജോർക്ക് അവിടെ ചെലവഴിച്ചു.
കൂടുതൽ വായനയ്ക്ക്
വർഗ്ഗം:സ്കഗൻസ് മ്യൂസിയത്തിന്റെ ശേഖരങ്ങൾ
ടാക്സി ഡ്രൈവർ
പി എൻ മേനോൻ സംവിധാനം ചെയ്ത് 1977-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് ടാക്സി ഡ്രൈവർ. രാഘവൻ, എംജി പ്രകാശ്, എസ്പി പിള്ള, ശാരദ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ജോഷിയാണ് ചിത്രത്തിന് സംഗീതം നൽകിയിരിക്കുന്നത്. ഒഎൻവി കുറുപ്പും ശ്രീധരൻ നായരും ചേർന്ന് ഗാനങ്ങൾ എഴുതി
ശബ്ദട്രാക്ക്
ഒഎൻവി കുറുപ്പും ശ്രീധരൻ നായരും ചേർന്ന് എഴുതിയ വരികൾക്ക് സംഗീതം നൽകിയിരിക്കുന്നത് ജോഷിയാണ്.